Paavo Pinkopahvi 36m² - Suomenluonnonmaalit.fi\nEtusivu » Tuotteet » Muut » Paavo Pinkopahvi 36m²\nPaavo Pinkopahvia käytetään perinnerakentamisessa sisäverhousmateriaalina seiniin ja kattoihin. Tasoittaa seinän ja soveltuu sekä maalattavaksi että tapetoitavaksi. Sopii myös hyvin peruskorjaukseen.\nPituus 24 jm\nRullassa n. 36m²\nPaksuus n. 0,55mm\nPaavo Pinkopahvi 36m² määrä\nTuotetunnus (SKU): 47842029 Osastot: Muut, Rakennuspaperit Avainsanat tuotteelle pinko, pinko pahvi\nPinkopahvi on perinteinen seinä- ja kattoverhousmateriaali. Pinkopahvi on tarkoitettu asennettavaksi sisäseinään, esim. hirsi- ja lauta- seinän päälle. Pahvilla voidaan päällystää myös erilaisilla levyllä päällystettyjä pintoja joissa se on erinomaisen valmis tapetointi ja maalausalusta. Pinkopahvia voidaan käyttää korjausrakentamisen lisäksi uudisranketamisessa ja mm. Kulissien rakkennusmateriaalina.\n– Remontoijalle sisäseiniin ja -kattoihin maalin tai tapetin alustaksi.\n– Käyttökelpoinen materiaali vanhojen talojen peruskorjauksessa, koska pinkopahvi sallii pohjan epätasaisuudet mukauten alustojen muotoihin.\n– Soveltuu kaikkiin huobekorkeuksiin, sillä sitä toimitetaan rullina.\n– Ei jäykistä rakennuksen runkoa, joten riittävästä jäykistyksestä tulee huolehtia sisäpuolisella levytyksellä., rungon lisä-jäykisteillä tai tms.\n– Sopii materiaaliksi myös moniin muihin kohteisiin, esim. Kulisseihin ja kiinnitysalustoihin.\n– Perinteinen, ekologinen vaihtoehto seinän sisäpinnan uusimiseen.\nLevitä muovikelmu alusmuoviksi siten että kostuttejun pahvien ympärille jää kelmua puoli metriä. Jokainen pahvi kostutetaan erikseen luonnonharjaksista tehdyllä harjalla, pirskottamalla vettä pahvin pintaan tasaisesti, pieninä pisaroina. Pahvit kostutetaan vain toiselta puolelta.\nPahvit katkotaan kastelun jälkeen, n 5 cm ylimittaisiksi. Käytä linjaarina esim. suoraa lautaa. Kastelun ja katkaisun jälkeen pahvipinkka käännetään ja päälle levitetään alusmuovin levyinen muovikelmu ja pinon annetaan rauhassa kostua. Jos pahvien kiinnitys tapahtuu naulaamalla, voidaan työ aloittaa 5-6 tunnin kuluttua kastelusta. Liimalla reunoiltaan kiinnitettävien pahvien kostutus aika on vähintään 8-10 tuntia. Muovilla suojatut pahvit säilyvät käyttökelpoisina kaksi – kolme vuorokautta.\nPahvin esikiinnitys aloitetaan yläreunasta keskeltä pahvia piennikantaisilla huopanauloilla. Yläreuna naulataan 30cm välein jonka jälkeen leikataan alareuna mittaansa ja naulataan samoin kuin yläreuna. Saumat limitetään 12-15cm ja liimataan nopeasti kuivuvalla liimaseoksella ja painetaan muovilastalla kiinni. Pahvilla päällystettävän alueen reunat naulataan kuten ylä- ja alareuna.\nKun pahvi on levitetty ja esinaulattu koko seinäalueella, tehdään varsinainen naulaus nupinauloilla, nupinauhaa käyttäen. Yli 8m² suuruisilla alueilla käytetään ns. siksak naulausta, jossa naulojen väli on 2,5cm. Pienemmillä alueilla ja alareunoissa riittää suora naulausrivi 3cm välein.\nPinkopahvin kiinnittäminen huokoiseen puukuitulevyyn tapahtuu ilman nauloja. Liimattavat reunat esikäsitellään liimaseoksella noin 15cm leveydeltä. Työ voidaan aloittaa liiman kuivuttua kiinnittämällä ensin ikkunan ylä- ja alakappaleet sivelemällä kiinnityskohtiin uudelleen sama liimaseos. Ikkunan pielestä lähdetään kiinnittämään pahvia kohti nurkkaa, ja saumat limitetään 12 – 15cm. Kiinnitys tapahtuu samassa järjestyksessä kuin naulattaessa. Ensin painetaan pahvi yläosasta keskeltä kiinni. Sen jälkeen yläosan sivut yläviistoon lastalla työntäen. Alaosan mittaansa leikkaamisen, ja liimaamisen (keskeltä aloittaen) jälkeen pystysaumat liimataan nopeasti kuivuvalla liimaseoksella ja painetaan muovilastalla kiinni. Kiinnityksessä käytetään jäykkää kulmista pyöristettyä lastaa.\nPaavo Pinkopahvi on 100% valmistettu pahvista ja ei sisällä muovia.\nVoidaan hävittää polttamalla, kompostoimalla tai laittaa pahvinkeräykseen.\n– Rullat varastoidaan suojassa säärasituksilta.\n– Rullat on pinottava maasta irti olevalle tasaisella alustalle,\n– Säilytysolosuhteiksi suositellaan mieluiten 16…24 °C lämpötilaa ja 30….60% suhteellista kosteutta.\n– Muussa tapauksessa on rullat ennen asetusta pidettävä vähintään 1 vuorokausi em. olosuhteissa.\nKirjoita ensimmäinen arvio tuotteelle “Paavo Pinkopahvi 36m²” Peruuta vastaus\nVärikartta Colours for Life – Viuhka 002 04 00 5 00


Stora Ensolla on toimintaa yli 30 maassa, minkä ansiosta toimimme myös lukuisten paikallisyhteisöjen kanssa ympäri maailman.\nYhteisöinvestointityötämme mittaava tunnusluku mittaa työaikatunteina tai luontoissuorituksina tehtyjen investointien osuutta verrattuna rahalahjoituksiin (poislukien yhteisyrityksemme Brasiliassa ja ruguayssa) sekä kokonaisyhteisöinvestointien kasvua yleisesti. Tavoitteenamme on nostaa työaikatuntien ja luontoissuoritusten osuus 70 prosenttiin vuoteen 2023 mennessä (poislukien yhteisyritykset). Vuonna 2020 tämä osuus oli 41 %.\nYhteensä 2 684 työntekijäämme käytti työaikaansa yhteisöinvestointityöhön vuoden aikana. Yhteenlaskettu investointien arvo eri muodoissaan oli 2,7 miljoonaa euroa vuonna 2020, sisältäen 50 prosentin osuuden Brasilian ja Uruguayn yhteisyrityksistämme, ja projekteja toteutettiin yhteensä 342, sisältäen yhteisyritysten projektit.\nStora Enso on monilla toiminta-alueillaan tärkeä työllistäjä, veronmaksaja ja paikallisten yrittäjien kumppani, mikä hyödyttää paikallista taloutta. Teemme myös ennaltaehkäisevää työtä, jonka tavoitteena on torjua ja lievittää yhteisöille mahdollisesti koituvia sosiaalisia ja ympäristöhaittoja. Tällaisia työkaluja ovat esimerkiksi:\nToimintojemme lähettyvillä olevilla yhteisöillä on mahdollisuus käyttää ilmoituskanavia epäkohtien raportoimiseksi.\nStora Ensolla on maailmanlaajuinen yhteisöinvestointiohjelma, jonka alaiset projektit ovat paikalliseti johdettuja ja rahoitettuja sen varmistaiseksi, että päähyötyjiä ovat toimintojemme lähettyvillä olevat yhteisöt. Ohjelmalla on kolme erityisaluetta: koulutus, ympäristö sekä hyvinvoivat paikallisyhteisöt.\nJotta Stora Enson tuotanto, raaka-ainehankinta ja työvoiman saatavuus pysyvät kestävällä ja kilpailukykyisellä tasolla, tuemme ja teemme yhteistyötä paikallisyhteisöjen kanssa, jotta ne voivat hyvin niin taloudellisesti, sosiaalisesti kuin ympäristönkin kannalta.\nStora Enson toiminta tuottaa päästöjä ja puuviljelmämme vaikuttavat maankäyttöön tavoilla, jotka voivat vaikuttaa epäsuotuisasti paikallisyhteiöjen oikeuksiin. Meidän on hallittava toimintamme sosiaalisia ja ympäristövaikutuksia vastuullisesti, jotta voimme minimoida kielteiset vaikutukset, hyödyntää myönteiset vaikutukset sekä ylläpitämään hyvät suhteet paikallisyhteisöjen kanssa ja huolehtimaan, että toiminnallamme on pitkäaikainen hyväksyntä.


Viime hetken lahjat – Joululahja\nLahjaideat » Viime hetken lahjat\nViimehetken lahjavinkit. Pitääkö saada lahja äkkiä? Ei hätää, lue nämä lahjavinkit jos pitää saada lahja nopeasti. Täältä löydät lahjat, joita varten et joudu kauppoja kiertelemään.\nArvat ovat jännittäviä lahjoja, jotka voivat todellakin jatkaa antamistaan. Vaikka arpa ei voittaisikaan, niiden raaputus on aina jännittävää. Arpoja voi ostaa helposti joka kioskilta tai huoltoasemalta.\nKatso myös nettikauppojen joulun viimeiset tilauspäivät, monet verkkokaupat ottavat yllättävän myöhään vastaan joulun tilauksia. Voit samalla löytää hyviä viimehetken lahjaideoita.\nVoit antaa lahjaksi viime tingassa myös omaa aikaasi. Anna itsetehty Lahjakortti, jossa kerrot mitä, milloin ja kenelle olet valmis tekemään palveluksen.\nLahjakortti voi sisältää esimerkiksi seuraavia palveluita:\nAuton pesu (myös sisäsiivous)\nLahjakortti elämykseen viime hetkellä\nNatural Goods Company myy lahjakortteja Töölön hoitolaansa.\nNopea itsetehty lahja\nJos ehdit kauppaan, kioskin tai pienen marketin hyllyiltä löytää tärkeimmät pieneen rentoutumislahjaan.\nPikkukaupankin tarjonnasta rakentaa näyttävän lahjakorin. Erilaisia herkkuja tai lemppariruoan ohje ja kuivatarvikkeet koriin, ja sellofaania päälle. Kauneusosastolta voit kerätä tarpeet pikamanikyyriin purkissa.\nKatso lisää lahjaideoita omatekoisiin lahjoihin.\nLahjakortti kauppaan viime tingassa\nMonelle pikainen lahja on rahaa. Jos et kuitenkaan halua antaa riihikuivaa lahjaksi, voi olla hyvä idea antaa lahjakortti johonkin liikkeeseen. Vaateliikkeiden lisäksi lahjakortteja saa nykyisin melkein joka liikkeeseen. Kenkien ystävälle lahjakortti voi olla paras vaihtoehto.\nLaadukkaita astioita ja sisustustuotteita voi tilata Finnish Design Shopista. Viimehetken lahjaksi voit tilata eLahjakortin Finnish Design Shopiin haluamallesi summalle suoraan sähköpostiin.\nKirjalahjankin voi hankkia viime tipassa. Lahjakortti kirjakauppaan, ja lahjan saaja voi valita sadoista kirjoista tai askartelutarvikkeista mieleisensä. Ainakin Adlibris ja CDON myyvät lahjakortteja.\nMyös musiikkia ja pelejä voi antaa lahjakortilla. Jos iPod, iPad tai iPhone löytyy, voit antaa lahjaksi iTunesin tai App Storen lahjakortin.\nPieni matka, kuten risteily tai kylpyläviikonloppu yhdessä voi olla arvokas kokemus ja varmasti arvostettu lahja. Voit lähteä matkalle yhdessä puolisosi, ystäviesi, lastesi tai vanhempiesi kanssa.\nVoitte myös viettää ihanan rentoutumisviikon tai viikonlopun kylpylässä.\nMinilomaa voi viettää myös Tallinnassa erilaisissa kulttuuririennoissa, tai shoppaillen ja syöden hyvin. Eckerö Line myy yllätysreissuja ihaniin hotelliöihin.\nLehtitilaus on arvostettu lahja, joka muistuttaa antajastaan vaikka koko vuoden. Netin kautta voit tilata lahjaksi esimerkiksi Historia -lehden, National Geographicin tai Tieteen Kuvalehden. Lehtitukun kautta löytyy tilattavia lehtiä joka makuun.\nAku Ankan kestotilaus on myös mainio idea.\nLehtitilausta suunnitellessa ei kannata rajoittua vain suomalaisten lehtien tarjontaan, koko maailman markkinat ovat avoinna. Varmasti jokaiseen harrastukseen löytyy oma lehtensä.\nNetistä voit tilata erilaisia kanavapaketteja lahjaksi. Voit valita kanavapaketin lahjansaajan mukaan. Tarjolla on jotain kaikille: penkkiurheilijoille, lapsille, viihdefaneille, musiikkidigareille, dokumettihulluille jne.\nLahja nopeasti kaupasta\nMonet kukkakaupat ovat auki aattonakin. Voit kuitenkin vielä 22.12. tilata aatoksi Piilolasta kukkatoimituksen pääkaupunkiseudun ulkopuolelle, ja 23.12. pääkaupunkiseudulle.\nViime vuosina myös ns. erilaiset lahjat, lahjoitukset hyväntekeväisyysjärjestöille, ovat nousseet suosioon. Ihmiselle, jolla on jo kaikkea, voi antaa lahjaksi World Visionin kautta vaikka vuohen Keniaan. Tällä tavoin voi vähentää joulun tavaramäärää ja hankkia sekä lahjan saajalle että antajalle paremman omatunnon jouluksi.\nMyös Unicefin Pehmeä paketti palvelun kautta voit lahjoittaa apua tarvitseville esimerkiksi lääkkeitä.\nLisää lahjavinkkejä itsetehdyt lahjat -sivulla.


Kukkakauppaa ei enää ole « p i i l o m a j a\nKukkakauppaa ei enää ole\nLok7 by Violet\nSain pyynnöstäni enolta ison paketin paperia. Kopioita äitinsä lähettämistä kirjeistä ja kaikkea sellaista mitä nyt tarvitsen. Luen noita kuin salapoliisiromaania.\nEn tunne Helsinkiä oikeastaan ollenkaan. Nyt tuntuisi välttämättömälle päästä seisomaan Vilhonkadulle tietyn numeron eteen, kulkemaan Erottajaa ja seisahtua katsomaan kadun toiselle puolelle Ludviginkadulle. Ajatella sitä miten äitini äiti astui rapusta kadulle, kumpaan suuntaan hän lähti, mihin oli menossa ja kauanko viipyi. Kuvittelisin autot ja aikamme ihmiset huit hiivattiin ja alkaisin nähdä 20-luvun asioita samoilla paikoilla.\nTein yhden taulun jossa on mainos Daniel Wardin kukkakaupasta, osoite Aleksanterinkatu 48. Löysin sivuston jonka avulla näin paikan nykyään. Harmittaa että menin katsomaan.\nEilen nuolimme suupielet →\n17 comments on “Kukkakauppaa ei enää ole”\nHei, kukkakauppa-asiaa! Helsingissä on olemassa Runebergin Kukka Dan Ward -niminen kukkakauppa ja sen historia liittyy Dan Wardin kukkakauppaan. Käy katsomassa runeberginkukka.com ja yrityshistoria :)\nAi niin ja google maps vie sinut ”kävelemään” vaikka Helsingin kaduille, oletko kokeillut?\nKirsikka; Kiitos tuosta tiedosta! Keksin itse että Dan olisi lyhennys Danielista…siinä kun on piste perässä (Dan.) Ilmeisesti sitten ollut vaan Dan kuitenkin.\nMielenkiintoista, katsoin nuo kaupan sivut ja historian.\nOlen kokeillut google mapsia muihin paikkoihin mutten Hesaan.\nSen muistan että Ludviginkadulla on pari ällistyttävän rumaa taloa, siis sellaisia joita tuskin äitisi äidin aikana vielä oli.\nRunebergin kukkakauppa on ainakin hyvä kukkakauppa! Kävin siellä silloin tällöin törsäämässä kun kulmilla asuin.\nLiivia; isovanhempani asuivat Erottajalla, nroa en valitettavasti tiedä, mutta tiedän että vaari kävi Ludvigin kadulla Hesarissa iltatoimittajana muiden töidensä lisäksi. Nyt siinä on Päivälehden (Hesarin edeltäjä) museo numerossa 2-4 ja ne näyttävät olevan juuri ne kadun uusimmat rakennukset, viisikymmentäluvulta. Oletan siis että Hesarin toimitus oli siinä missä museo on nyt.\nMun hääkimppuni oli Runebergin Kukasta :) Ihana puoti!\nHääkimppuni sidottiin aikoinaan Dan Wardin Eteläesplanadin myymälässä. Kaunis kimppu olikin. Käsittääkseni omistajalla oli silloin useita liikkeitä. Muistan myös, kun Dan Ward myytiin Runebergin kukalle. Kauppa on edelleen samassa paikassa Töölöntorin kulmilla. Monet ovat ne kimput, jotka olen eri tilanteisiin sieltä hakenut. Taitavia sitojia siellä on edelleenkin ja kauppa käy.\nVanha Hesarin toimitus ja asiakaspalvelu olivat Ludvikinkadulla. Nyt Hesarilla on Sanomatalo Rautatieaseman vieressä ja toimitalo Vantaalla.\nMielenkiintoisia jäljitettäviä varmaan.\nHesarin toimitus oli ainakin vielä opiskeluaikoinani eli 80-luvulla Ludviginkadun ja Erottajan kulmassa olevassa vanhassa koristeellisessa rakennuksessa. Talon kulmasta mentiin sisään, sitten oli portaat, joista mentiin vähän pelottavaan tilaan, jossa sai hoitaa asiansa. Jätin kerran ilmoituksen sinne. http://www.korttelit.fi/rakennus.php/id/44 ja http://www.posterplease.fi/vanhat_suomi-kuvat/helsingin_sanomien_paakonttori_ludviginkadulla/\nMää olen kuljeskellut google mapsillä monesti pitkin Kruunuhakaa. Katsellut kauniita jugendtaloja.\nHyvät kukkakaupat on yhtä tärkeitä kuin hyvät kahvilat.\nSe on Kruununhaka :)\nKaupunkikuvan muutokset ovat kiehtovia, mutta harvoin tulee itse kuvattua ihan vain katunäkymiä, mikä on kyllä harmi.\nHaa! Aistikas työ! Sellaisen kun saisi…. Minä luin jokin aika sitten sen vanhan Finlandia-voittajan, K. Westön ”Missä kuljimme kerran” ja jotenkin sitä lukiessa pääsi vaeltelmaan vanhaan Helsinkiin. Sinne 20-luvullekkin. Jos et ole vielä lukenut, nappaahan iltalukemiseksi.\nKauniit kuvat ja työ. Elän näitä tarinoita sinun mukanasi, toivottavasti saan joskus jostain lukea lopputuloksen, kokonaan. Mielikuvituksesi saa omanikin laukkaamaan.\nTulen oppaaksesi jos tahdot tulla\ntunnelmoimaan hänen jalanjäljissään!\nKävin kahdessa hienossa helsinki valokuvanäyttelyssä tuossa taannoin, kirjoitin siitä blogissa joskus, en juuri nyt saa valokuvaajien nimiä päähäni. Niistä oli tehty kirjatkin, ne kirjat tarvitsisit, jossa kaikki vanhat talot on vielä paikoillaan ja tunnelma!\nSuosittelen lukemaan erästä kirjaa. Tosin vain sellaisina hetkinä, kun on valmis vastaanottamaan kiukun ja turhautumisen.\nTässä kätevä keino päästä tutustumaan Tampereen menneisyyteen http://siiri.tampere.fi/VALOKUVA/web/index.do\nTiivi: ymmärrän tuon ohjeen sopivaan lukuhetkeen….\nMarikki;tuo oli tuttu, kiitos kumminkin!\nTuija; jostakin syystä vasta nyt kommenttisi tuli, oli joutunut jonnekin roskasiivilään…\nNyt kun tiedän numeronkin missä asuivat Erottajalla (se oli se linkkamassasasi kuvassakin näkyvä elokuvateatterin talo, nro 15-17) on entistä ihanampi nähdä näitä vanhoja kuvia.\nEli asuivat tuota Ludviginkadun toimistusta vastapäätä.\nSen tietäminen herättää paljon mielikuvia äidin äidistä katsomassa ikkunasta joko mies tulee töistä jne….


Nivala-lehden koti- ja luontokolumnisti Elise Pihlajaniemi oppi vaihto-oppilaansa Saksassa tuulettamaan kotiaan – "Oma perheeni onkin kasvanut siihen, että harvoin on sellaista tilannetta, jossa kaikki talon ikkunat olisivat kiinni"\ntiistai 20.10.2020 | 08:33\nOlin tämän vuosituhannen alussa vaihto-oppilaana vuoden Saksassa. Reppuun jäi paitsi himo Schupfnudeleihin ja Brezeleihin, ystäviä Alaskasta Boliviaan, jonkinlainen saksan kielen ”taito”, myös pakkomielle tuulettamiseen.\nSiispä tässä taannoin lukemani Ylen nettisivujen kolumni, jossa Eurooppa-kirjeenvaihtaja Suvi Turtiainen kertoo tuulettamisesta saksalaisten keinona myös koronavirusta vastaan, ei alkuunkaan yllättänyt.\nNiin siellä vaan tehdään, ikkunat ja ovetkin auki aina kun vain mahdollista. Tunkkaisen ilman lisäksi monet taudinaiheuttajat lentävät kirjaimellisesti ikkunasta ulos.\nTuuletus on meillä Suomessa ehkä hieman aliarvostettu toimenpide. Lämpö kun tunnetusti karkaa harakoille, ja ovi kuuluu vetää visusti kiinni, koska ostolämmin.\nRistivedosta aiheutuvat kolotukset ja niskasäryt tuntuvat olevan kansantauteja. Lämmin sitten puolestaan ei luita riko, ja ken raitista ilmaa haluaa, menee ulos. Saksassa on hieman toisin.\nIkkuna aukeaa ensimmäiseksi aamulla ja viimeiseksi illalla. Saksassa ei siis turhan takia pidetä kenkiä sisällä: varpaathan ne ensimmäisenä paleltuvat, kun reipas ristiveto puhaltaa talon läpi useasti päivässä.\nSaksalaista kulttuuriperintöä onkin kai se, että tunkkainen ja seisonut ilma tuntuu minusta kovin vastenmieliseltä. Oma perheeni onkin kasvanut siihen, että harvoin on sellaista tilannetta, jossa kaikki talon ikkunat olisivat kiinni. Ja mihin tahansa mennään pitemmäksi ajaksi, olen organisoimassa ikkunaa ja mielellään myös ovea auki.\nLaskekoon huonelämpötilaa, viekööt sitten hieman enemmän energiaa lämmitykseen. Maksaa se terveydelle ja tätä kautta taloudelle mikrobeilla kyllästetyn, ummehtuneen huoneilmankin hengittäminen.\nTällaista ideologista taustaa vasten olikin ihan mahdotonta ruveta etsimään uusia ikkunoita eläkepäiviään lähestyvien tilalle: ikkunoita, jotka saa helposti ja huonekasveja kaatamatta auki monta kertaa päivässä.\nSuomalainen käytännöllisyys, tiiviysajatus ja modernius törmäsivät saman tien saksalaisperäiseen tuulettamisintoon ja estetiikan kaipuuseen. Luovutimme, ja totesimme, että aika pahasti voi sitä ikkunakulttuuritkin törmätä toisiinsa.\nIkkunamme saavatkin syyttää puhtaasti saksalaista tuuletusideologiaa siitä, etteivät päässeet vieläkään lepoon ja luvatulle eläkkeelle.\nTällä palstalla vuorottelevat nivalalaiset kirjoittajat. Kirjoitusten aiheet löytyvät läheltä: luonnosta ja kotoa.


Uusperheen mummo tunnustaa: En rakasta lapsenlapsiani tasapuolisesti - Studio55.fi\nUusperheen mummo tunnustaa: En rakasta lapsenlapsiani tasapuolisesti\nStudio55.fi > Tästä puhutaan Julkaistu 26.12.2011 16:00 (Päivitetty 11.06.2012 08:16)\nIsovanhemmilla ei ole aina yhtä helppoa kiintyä kaikkiin uusperheen lapsiin. Kuvan henkilöt eivät liity juttuun.\nUusperheessä pitää antaa aikaa tunteiden kehittymiselle, sanoo uusperheen mummo.\nMaijan* perhe kasvoi muutama vuosi sitten, kun hänen poikansa esitteli tulevan vaimonsa ja tämän pienen lapsen.\nMaijasta ei tuntunut kuitenkaan luontevalta rakastua uusiin perheenjäseniin heti ensi kättelyssä, vaikka asiat tapahtuivat pojan ja tulevan miniän suhteessa nopeasti.\n– Poikani ja miniäni menivät nopeasti naimisiin, ja miniän lapsi edellisestä liitosta alkoi heti kutsua minua mummokseen. Kun kävin kylässä, lapsi halusi syliini ja suorastaan roikkui minussa. Minua se ahdisti.\nMaija olisi halunnut edetä paljon rauhallisemmin ja tutustua lapseen ajan kanssa.\n– Lapsi kutsui minua kaikkein rakkaimmaksi mummokseen. Tuntui, että hänen suuhunsa oli pantu ne sanat. Ehkä se oli miniältäkin sellaista hyväksynnän hakemisesta, mutta minua ahdisti se tekomummon muottiin väkisin laittaminen, Maija muistelee.\nSitten pojan perhe kasvoi toisella lapsella. Biologisesta lapsenlapsesta tuli Maijalle heti se tärkein.\n"Olet rakkain mummo"\nMiniän lapsella on myös kaksi biologista mummoa, mutta koska Maija asuu lähimpänä, hän viettää eniten aikaa lapsen kanssa. Joskus hän on ottanut yökylään vain biologisen lapsenlapsensa, jolloin myös ei-biologinen on pyytänyt, että saisi tulla yksin Maija luo yökylään.\n– Sain tältä lapselta koulussa tehdyn joulukortin, jossa luki, että olet minulle rakkain mummo, anna minulle aikaasi joskus. Olen sanonut, että kyllä me voidaan vielä joskus lähteä yhdessä teatteriin ja elokuviin.\nNyt alkuvuosien jälkeen tilanne on alkanut Maijan mukaan hieman tasaantua ja rauhoittua.\n– Poikani on adoptoinut myös tämän toisen lapsen ja näyttää siltä, että he tuntevat nyt olevansa aivan oikea perhe.\nMoni jakaa tuntemukset\nMaija sanoo kertoneensa miniälleen tuntemuksistaan niin suoraan kuin on uskaltanut.\n– Hän on aika suora sanoissaan, enkä ole täysin suoraan uskaltanut kaikkea sanoa, ettei tule ylimääräisiä konflikteja. Hänen äitinsä kanssa olen kyllä puhunut näistä asioista paljon.\nMaija on lähes 70-vuotias. Hän sanoo, että ystäväpiirissä on paljon samanlaisia tapauksia, eivätkä monet ole ratkenneet yhtä helposti kuin heidän perheessään, eli ajan kanssa.\n– Varsinkin, jos lapset alkavat olla murrosikäisiä, se voi olla paljon vaikeampaa.\nMaija on yrittänyt kaiken aikaa kohdella lapsia tasapuolisesti, mutta tunteilleen hän ei voi mitään.\n– Kyllä minä edelleenkin sen sanon, että rakastan sitä lasta enemmän, joka on minun verta ja lihaani.\n*) Haastateltavan nimi on muutettu.


Tavoitettavuus työajan ulkopuolella voi vähentää uupumusta - JYUnity\nAvainsanat\tmuuttuva työelämä, viestintäteknologia, vuorovaikutus,\nVastoin yleistä käsitystä, tavoitettavuus työajan ulkopuolella voi auttaa vähentämään työuupumusta. Samalla se voi olla tärkeä resurssi ajasta ja paikasta riippumattomassa työympäristössä. Tämä on huomattu professori Anu Sivusen ryhmän tutkimuksissa.\nTyöntekijän tavoitettavuutta työajan ulkopuolella pidetään yleensä epäkohtana, joka pitäisi korjata. Sen vaikutukset kytketään esimerkiksi lisääntyneeseen stressiin ja vähentyneeseen hyvinvointiin, puutteelliseen henkiseen työstä irtautumiseen sekä työn ja muun elämän välisten ristiriitojen lisääntymiseen.\nTämä ei kuitenkaan ole koko totuus. Tavoitettavuus ei ole pelkästään negatiivista työntekijöiden hyvinvoinnin kannalta. Kieli- ja viestintätieteiden laitoksen professori Anu Sivusen ryhmän tutkimustuloksissa on havaittu, että asiaa ei tulisi tarkastella työelämästä pois kitkettävänä toiminnallisena epäkohtana, vaan pikemminkin työelämän sisäsyntyisenä piirteenä.\nAutonomia työssä parantaa palautumista\nTutkimus tarjoaa työajan ulkopuolisen tavoitettavuuden ja työntekijöiden uupumisen välisestä yhteydestä yllättävän näkemyksen, joka haastaa aiemmat käsitykset niiden keskinäisestä suhteesta. Kielteisistä vaikutuksista kertovien tutkimusten taustapäätelmänä on useimmiten, että työajan ulkopuolinen tavoitettavuus estää työntekijöitä saamasta tarvitsemaansa toipumisaikaa voimiensa keräämiseen ja henkiseen irtautumiseen työstä.\nMonissa tutkimuksissa työajan ulkopuolinen tavoitettavuus samaistetaan alituiseen tai kokoaikaiseen tavoitettavuuteen. Etenkin etätyössä ja COVID-19 pandemian aikana työntekijöillä on kuitenkin monia tilaisuuksia myös yhteyksien katkaisemiseen.\nTyöajan ulkopuolinen tavoitettavuus ei aina merkitse jatkuvaa töissä olemista, vaan se tarjoaa pikemminkin mahdollisuuden organisoida työpäivä eri tavalla.\nSivusen tutkimuksissa painottuvat digitaalisten välineiden mukanaan tuomat muutokset työhön ja sen vuorovaikutteisuuteen. Esimerkiksi Business Finlandin rahoittama FutuRemote-hanke tutkii juuri näitä kysymyksiä. Sivunen johtaa sen osahanketta Jyväskylän yliopistossa. Määrällisiä ja laadullisia menetelmiä yhdistävä lähestymistapa auttaa katsomaan uusia työn muotoja ja teknologian käyttöä sekä laajemmin organisaatiotasolla että yksittäisten työntekijöiden ja heidän vuorovaikutuksensa näkökulmasta.\nSähköpostin käyttöä voi jaksottaa\n– Ajattelemme niin, että esimerkiksi sähköpostien katsominen oman ajankäyttönsä mukaan järkevällä tavalla parantaa työn hallintaa. Emme oleta, että työntekijän tulisi olla kaiken aikaa tavoitettavissa, vaan hän voi itse määritellä, milloin vastaa viesteihin.\nAnu Sivusen aiheissa painottuvat digitaalisen viestinnän mukanaan tuomat työn muutokset.\nNämä havainnot ovat varsin tärkeitä, kun organisaatiot pohtivat työn tulevaisuutta ja erilaisia työelämän järjestelyjä, jotka rakentuvat paljolti sen varaan, että yhteydet toimivat, vaikka henkilöstö on hajautettu eri paikkoihin.\n– Esimerkiksi sähköpostipalvelimien sulkemista työajan jälkeen on joissain organisaatioissa käytetty perusratkaisuna liiallisen tavoitettavuuden rajoittamiseksi. Se voi kuitenkin rajoittaa valinnanmahdollisuuksia niiden työntekijöiden kohdalla, jotka haluaisivat olla paremmin tavoitettavissa myös työajan ulkopuolella, ryhmän tutkijatohtori Ward van Zoonen huomauttaa.\nTutkijat toivovat, etteivät organisaatiot tässä tilanteessa heittäisi lasta pesuveden mukana.\nVivahteikkaampi lähestymistapa voisi keskittyä perheystävällisiin työkulttuureihin ja avoimeen keskusteluun esimiesten kanssa työn ja muun elämän vaateista. Niillä voitaisiin torjua työajan ulkopuoliseen tavoitettavuuteen liittyviä kielteisiä vaikutuksia ja edistämään myönteisiä.\nTulevaisuuden työn, teknologian ja työelämän vuorovaikutuksen muutosten kartoittaminen on keskeinen teema myös kuusivuotisessa Emergent Work in the Digital Era (EWIDE) profilointialueessa, joka sai rahoitusta viimeisimmässä Suomen Akatemian profilointipäätöksessä.\nSivunen ja hänen kollegansa kieli- ja viestintätieteiden laitoksella työskentelevät profilointialueen tutkimuksen parissa yhdessä kauppakorkeakoulun, IT-tiedekunnan, kasvatustieteiden ja psykologian tutkijoiden kanssa.\n– Monitieteistä tarkastelutapaa tarvitaan, jotta tulevaisuuden digitaalistuvasta työelämästä saadaan monipuolinen kuva ihmistä unohtamatta, Sivunen pohtii.\nVan Zoonenin, Sivusen ja kollegoiden työajan ulkopuolista tavoitettavuutta käsittelevä julkaisu palkitaan toukokuussa International Communication Associationin konferenssissa yhtenä Organizational Communication -divisioonan parhaana julkaisuna. Kysymyksessä on viestinnän alan tärkein kansainvälinen konferenssi.\nPalkitun julkaisun tiedot: Van Zoonen, W., Treem. J. W. & Sivunen, A. (2021) After-Hour Connectivity as a Resource: How Connectivity Reduces Exhaustion. Paper to be presented at the International Communication Association Conference, Boulder, CO, USA (Virtual conference), May 27-31, 2021. (Top paper award in Organizational Communication Division).\nTutkimusryhmän sivut kieli- ja viestintätieteiden laitoksella: https://cocodigiresearch.com


Pirttiseuroissa Hailuodossa | Päivämies\nKesäkuun 16. päivä Hailuodossa kokoonnuttiin seuroihin yli sata vuotta vanhaan Sauvolaisen hirsipirttiin.\nPirtissä tulijaa tervehtii hämyinen tunnelma. Verho heilahtaa avoimessa ikkunassa. Niityn kukat ilahduttavat maljakoissa.\nHailuodon Rauhanyhdistyksellä on parikymmentä jäsentä, ja seuroja järjestetään kerran kuukaudessa kodeissa ja kirkossa. Hailuotoon pääsee Oulunsalosta autolautalla meren yli.\nAluksi seuraväki lauloi virren 573 ”On kaunis synnyinmaamme”.\nTeemu Riihimäki puhui Johanneksen evankeliumin kolmannen luvun alusta. Siinä Nikodemus tulee puhumaan Jeesuksen kanssa kahdestaan yöllä. Nikodemus oli kuullut Jeesuksen ihmeteoista ja tunnusti, että tämä voima on varmaan Jumalasta.\nEhkä hän pelkäsi fariseusten ja muiden neuvoston jäsenten asenteita ja tuli siksi yöllä. Jeesus näki hänen sydämensä tilan ja alkoi puhutella miestä: "Totisesti, jos ihminen ei uudesti synny vedestä ja hengestä, ei hän tule Jumalan valtakuntaan."\nNikodemus ei voinut tällaista puhetta ymmärtää. Miten ihminen voi uudestaan vanhana syntyä? Jeesus puhui elävästä vedestä ja vertasi sitä armoevankeliumista vuotavaan Pyhän Hengen veteen.\nJumala tekee työtään Pyhän Hengen kautta. Evankeliumin sanoma laajenee maailmassa hänen tahtonsa mukaan. Saamme luottaa Jumalan johdatukseen elämämme eri vaiheissa, vaikeuksissakin.\nElämme maailman keskellä, mutta emme eristyksissä. On hyvä puhella ihmisten kanssa tavallisia ajallisia asioita, siten saattaa luontevasti tulla puheeksi myös uskomisen asiat.\nIhmiselämä on lyhyt kuin ruoho tai kesän kukka. Kerran meidänkin matkamme päättyy. Jumala pitää kuitenkin huolen omistaan elämän loppuun asti.\n1600-luvulta asti veisattu virsi 117 kajahtaa vanhassa hirsipirtissä: ”Pyhä Henki, lohduttaja, valon lähde ainoa...” Seuravieraat virkistäytyvät pöydän antimilla ja juttelevat. Valoisa ja vehmas kesä jatkaa kukintaansa.\nTeksti ja kuvat: Helena Vähäsöyrinki


2.2.2019 - Viesti Äiti Marialta\nHome Viestejä Jenny Schiltz 2.2.2019 - Viesti Äiti Marialta\nKysyin häneltä: "Milloin olen riittävä?"\nHän vastasi: "Kun päätät olla riittävä." Hän piti tauon ja sanoi sitten: "Enkö minä ole riittävä?"\n"Kyllä, tietysti olet!", sanoin vähän järkyttyneenä kysymyksestä.\nHän vastasi hymyllä: "Kuitenkin sinä olet minä ja minä olen sinä. Miten silloin sinä et ole riittävä?" Hän näytti allasta, jossa olimme: "Onko tämä allas riittävä?"\n"Etkö sinä ole myös tämä allas?"\n"Kyllä, olen se energeettisessä ykseysmielessä", vastasin.\nHän katsoi syvälle silmiini ja sanoi: "Se on ainoa totuus. Ala nähdä kaikki asiat ja ihmiset riittävinä. Vaikka joku ihminen osaisi vain hengittää, hän on riittävä. Kun näet, että kaikki on riittävää, ymmärrät, että sinäkin olet. Sinä olet riittävä, olet aina ollut. Sinä et ole vain kyennyt näkemään sitä."


Rasvaprofessorina muistettu Pekka Puska varoittaa nyt nuuskan laillistamisesta – ”Terveyshaitat tulisivat ammattiin opiskeleville nuorille” - Suomenmaa.fi\nNuuskan laillistaminen voisi johtaa naisten nuuskaamisen lisääntymiseen, Pekka Puska pohtii. (Kuva: Raisa Kyllikki Ranta)\nRasvaprofessorina muistettu Pekka Puska varoittaa nyt nuuskan laillistamisesta – ”Terveyshaitat tulisivat ammattiin opiskeleville nuorille”\nHenna Lammi\t 24.09.2019 22:07 , Muokattu 25.09.2019 07:59\nErityisesti Pohjois-Karjala-projektista muistettu terveysvaikuttaja Pekka Puska varoittaa nuuskan vaaroista. Professori Puskan mukaan myynnin laillistaminen lisäisi voimakkaasti nuuskan käyttöä.\n– Suurimmat terveyshaitat tulisivat näillä näkymin ammattiin opiskeleville nuorille. Lisäksi esimerkiksi marginaalisena pysynyt naisten nuuskaaminen voisi voimakkaan markkinoinnin seurauksena moninkertaistua.\nNuuskan laillistamisesta on käyty viime päivinä keskustelua. Ylen kansanedustajille lähettämästä kyselystä selvisi, että nuuskan maahantuonnin ja myynnin laillistamista kannattavia löytyy lähes jokaisesta eduskuntaryhmästä.\nPuska on keskustan entinen kansanedustaja ja vaikuttaa tällä hetkellä kansanterveysjärjestö Suomen ASH ry:n puheenjohtajana.\nPuska toteaa järjestön tiedotteessa, että vaikka nuorten nuuskan käyttö on lisääntynyt, se on vielä suhteellisen alhaisella tasolla tupakoinnin yleisyyteen verrattuna. Päivittäin nuuskaavien nuorten osuus on vain noin 5–10 prosenttia.\nKäyttö on kuitenkin yleistynyt. Järjestön mukaan se voi johtua siitä, että se koetaan haitattomaksi eikä nuuskan terveyshaitoista tiedetä yhtä hyvin kuin tupakoinnin haitoista.\n– Nuuskasta viestitään erityisesti sosiaalisessa mediassa hyvin myönteiseen sävyyn. Siellä sitä pidetään lähes terveystuotteena. Kuitenkin nuuska sisältää muun muassa lähes 30 syöpävaarallista ainetta, ASH ry:n toiminnanjohtaja Mervi Hara sanoo.\nSosiaali- ja terveysministeriön asettama työryhmä esitti viime vuonna nuuskan, purutupakan ja nenänuuskan matkustajatuonnin vähentämistä kilosta sataan grammaan.\nSamalla työryhmä ehdotti, että myös matkustajatuontirajoitusten rikkomuksista annettavia seuraamuksia tehostettaisiin ja vahvistettaisiin viranomaisten keinoja valvoa laitonta maahantuontia ja kauppaa.\n– Sen sijaan, että keskusteltaisiin nuuskan tai purutupakan myynnin laillistamisesta, olisi tärkeää keskittyä työryhmän ehdotusten edistämiseen, mihin sisältyvät myös tehostetut toimet nuuskan torjunnassa, Puska toteaa.\nThaimaan viranomaiset eivät päästä tänä kesänä maansa marjanpoimijoita Suomeen. Työ- ja elinkienoministeriön hallitusneuvos Olli...\nPerussuomalaisten kansanedustaja Ano Turtiaisen julkaisema pilkkakuva Yhdysvalloissa poliisin surmaamasta George Floydista tyrmistyttää Twitterissä. Some-palveluun...\nKansanedustaja Hanna-Leena Mattila (kesk.) iloitsee hallituksen julkistaman neljännen lisätalousarvion inhimillisestä ilmeestä. Vuoden 2020...\nnuuska Pekka Puska Puska


Onks siivous kivaa? - Rauharentola\nOnks siivous kivaa?\nelokuu 22, 2014 elokuu 1, 2017\nMikä muu aihe sopisikaan perjantaihin paremmin kuin siivous. Onks siivous susta kivaa kysyi nti A (se toinen niistä), kun tartuin imuriin jo varmaan viidennen kerran tällä viikolla. En mä oikeastaan tykkää siivoamisesta mutta inhoan epäjärjestystä, joten pakko se on sitten vaan siivota. Näin mä olen sen asian päätellyt ihan itse.\nTiedän mitä nyt ajattelet. Miksi, ette sitten hanki siivoojaa, eikös? Mä olen kyllä kerran jos toisenkin maininnut siitä asiasta ääneen. Ja viimeksi, kun niin tein mieheni totesi siihen kylmän rauhallisesti, että se ei kannata. Et sä kuitenkaan olisi lopputulokseen tyytyväinen ja siivoisit vielä itse uudelleen. Se saattaisi olla hyvinkin mahdollista. Mä, kun tykkään tehdä asiat omalla tyylilläni.\nMyönnettäköön tässä yhteydessä, että perhepiirissä harrastan ns. jälkisiivousta. Siivoan siis jo kertaalleen siivotun. Omalla tyylilläni ja olen tyytyväinen.\nTuo meidän eteisen matto on muuten varsin haasteellinen siivottava. Usein imuroinnin jälkeen konttaan pylly pystyssä sen läpi vielä kostealla mikrokuituliinalla pyyhkien. (Tiedetään, että tästä lauseesta tulee tämän perjantain parhaimmat naurut.)\nMiten sitä oppisikaan sietämään epätäydellisyyttä ja sitä ettei kaiken aina tarvitse olla tip top.\nMillainen siivooja sinä olet? Ja kuinka usein teillä siivotaan?\nPuhtoista perjantaita siellä ja täällä.\nJulkaissut: Satu / Rauharentola - 22.8.2014 klo 14:52 -\n8 kommenttia “Onks siivous kivaa?”\nelokuu 22, 2014 4:19 pm\nelokuu 22, 2014 4:45 pm\nKiva, että mä en ole ainoa ;).\nelokuu 22, 2014 7:39 pm\nMinä suorastaan rakastan siivoamista ♥ !! Mutta siis vain omassa kodissa : ). Imuri viuhuu parin päivän välein ja kerran viikossa teen perusteellisen viikkosiivouksen. Toki päivittäin tulee siivoiltua muutenkin: tiskarin täyttämistä ja tyhjennystä, pyykkien pesua, keittiön pöydän ja tasojen pyyhkimistä..
\nPuhdas ja raikas koti on vain jotain maailman ihaninta ♥.\nelokuu 23, 2014 7:58 am\nNo niinhän se Tiia on ♥. Oman kodin siivoaminen on se munkin juttu muut saavat pitää sotkunsa :).\nelokuu 23, 2014 10:37 am\nVihaan siivoamista, mutta haluan kodin olevan siisti ja puhdas. Siksi siivoankin usein, niin ei tarvitse hinkata ja jynssätä mitään ja pääsen paljon helpommalla. Hyvät välineet ja pesuaineet ovat myös ehdottomia. :)
\nelokuu 23, 2014 3:49 pm\nKiitos samoin Minna.\nSekaisin siivouksesta sanoo:\nelokuu 23, 2014 2:38 pm\nKun luin kirjoituksianne, päätin kertoa oman tarinani varoittavana esimerkkinä. Olen aina ollut se "täytyy siivoaja". Kun vielä mieheni kanssa olimme kahden ja mies vielä viikot toisella paikkakunnalla, niin minäpä tein perusteellisen viikkosiivouksen täysin puhtaassa kodissa aina perjantaisin. Sama jatkui, kun syntyi lapsia. Imurointia lähes joka päivä ja viikkosiivous aina perjantaisin. Kerran ystäväni poikkesi yllättäen ja kerroin että olin juuri aloittamassa viikkosiivousta. Hän hämmästeli miksi siistiä kotia pitää siivota. Eräällä kauppareissulla kuulin kahden naisen kertovan, että he tekevät ns. viikkosiivouksen vain joka toinen viikko. Siitä paikasta minä aloitin toteuttaa samaa. Voi että tuntui mukavalta, kun se viikko alkoi jolloin ei viikkosiivousta tarvinnut tehdä! Lähes päivittäistä imurointia en osaa edes pitää siivoamisena enkä tavaroiden laittamista paikoilleen. Nyt kun lapset ovat aikuisia ja muuttaneet pois, olen usein katunut, että miksi käytin niin paljon aikaa siivoukseen. Miksi en ollut sitäkin aikaa lasten kanssa. Olisin ollut vähän rennompi äiti ja vaimo. He tuskin ajattelevat, että oli kivaa, kun meillä aina oli niin siistiä.\nelokuu 23, 2014 3:51 pm\nPaljon ajattelemisen aihetta antoi tuo kirjoituksesi. Kiitos, että jaoit tarinasi ♥.


Päivän psalmiin on KJM:n proprium-aineistossa julkaistu Jarkko Maukosen säveltämä psalmimusiikki Kun hän huutaa minua, minä vastaan kuorolle (SATB) ja uruille tai solistille / lauluryhmälle, huilulle ja yhtyeelle. Tomi Kujansuun Psalmi on sävelletty sekakuorolle (SATB, Yhteiskustannus 114).\nPsalmi voidaan laulaa myös perinteisenä gregoriaanisena introituksena (Antifonisia psalmeja, Kirkkohallitus 2008 / Sulasol).\nKJM:n kokoelmassa Psalmimusiikkia Jumalan kansan juhlaan 2 (vuodelta 1994) on Taizé-sävelmästä muodostettu antifoni ja psalmi yksiääniselle kuorolle, uruille ja obligatosoittimelle ad lib. Ensimmäisestä kolmanteen paastonajan sunnuntaille on myös yhteinen psalmikertosäe, jonka teksti on psalmista 25: "Käänny puoleeni, Herra, ja ole minulle armollinen." (virsikirjan liite nro 774) Siihen sävelletyn Juhani Haapasalon psalmin on julkaissut Sulasol kokoelmassa Kirkkovuoden psalmimusiikkia II\nJarkko Maukonen on säveltänyt musiikin myös I vuosikerran epistolaan (Astukaamme sen tähden) ja evankeliumiin (Sitten Henki vei Jeesuksen autiomaahan) sekä psalmilauseeseen (Ihminen ei elä ainoastaan leivästä). Sävellysten esittäjistönä on kuoro (SATB) ja urut. Psalmilause voidaan esittää myös solistin (tai unisonokuoron ja säveltäjän ehdotuksen mukaan myös seurakunnan), huilun ja yhtyeen kokoonpanolla:\n- 173 Markku Ylipää, 2 var (SAB, SAB + urut), KJM / Kirkkovuoden graduaalit III\n- 304 Säde Bartling, kuoro SATB, seurakunta, obligatosoitin ja urut, KJM / proprium 586\n- 305 Juhani Haapasalo, 2 var (SATB, cf + urut), KJM / Kirkkovuoden graduaalit I\n- 405 Asko Rautioaho, SAB, KJM / Kirkkovuoden graduaalit II\nVirsi 303 (Jesu, meine Freude) on pohjana Dieterich Buxtehuden ja Johann Sebastian Bachin samannimisille kuoroteoksille. Buxtehuden kantaatti kolmelle lauluäänelle (SSB), kahdelle viululle ja basso continuolle (BuxWV 60) on julkaistu myös suomeksi Fazerin Pro musica -sarjassa. Teos etenee säkeistöittäin, jotka voidaan erottaa myös itsenäisiksi. Bach lainasi saman virren kaksoiskuoromotettinsa (BWV 227) pohjaksi. Säkeistöittäin etenevään koraaliin säveltäjä on liittänyt raamatuntekstimotetit Paavalin kirjeestä roomalaisille.\nMyös Felix Mendelssohn sävelsi saman virren ensimmäisestä säkeistöstä kantaattiosan Jesu meine Freude kuorolle (SATB) ja orkesterille.


Kuinka monta supercoolia Mikki Hiiri -vaatetta ihminen voi löytää? - Tämän kylän homopoika\ndisney disney store espanja tyyli\nKuinka monta supercoolia Mikki Hiiri -vaatetta ihminen voi löytää?\nEiiikä, miksei tätä ole koossa 185 senttiä , ulvahdin tuskastuneena jossain vaatekaupassa lastenosastolla Espanjassa. Olin löytänyt vastasyn...\nEiiikä, miksei tätä ole koossa 185 senttiä, ulvahdin tuskastuneena jossain vaatekaupassa lastenosastolla Espanjassa. Olin löytänyt vastasyntyneiden koossa ihanan pörröisen teddyhaalarin, jonka rinnassa komeili Mikki Hiiren naama. Tää ois niin ihana ja lämmin ja söpö ja mukava, voivottelin haalaria silitellessäni.\nJostain syystä vaatevalmistajat eivät juuri valmista vauvanvaatteita 185 senttisiksi asti, joten unelmieni haalari jäi haaveeksi.\nSeuraavana päivänä oli vuorossa yksi joululoman kohokohdista, pääsy Disney Storeen (josta kirjoitan toki oman postauksensa myöhemmin). En ole ollut kovin toiveikas Disney Storen omien vaatevalikoimien suhteen ja olin jo vähällä jättää ne katsomatta. Nopealla vilkaisulla pienessä nurkkauksessa näytti olevan vain naisellisia olo- ja yöasuja. Silti kävelin nurkkauksen ohi ja vilkaisin sivusilmällä, kunnes silmiini osui jotain.\nNäin vain jotain pörröistä ja hiirimäistä. En tiennyt yhtään mikä se on, en missä koossa. Nyhdin yksinäisen vaatekappaleen pyjamien seasta itselleni. Ei, se ei suinkaan ollut 185-senttinen potkupuku, mutta hyvin samanhenkinen Mikki Hiiri -paita kyllä! Ei ihan sitä pörröistä teddyä, jota kaipasin, mutta Hiiren naamakangas on kuitenkin pörröinen!\nOnkohan tää nyt niinku miehille vai naisille suunniteltu mahtuukohan tää mulle miltähän se näyttää päällä puhisin kiskoessani nuttua jo niskaani. Vaatteen malli näytti siltä, että se voisi olla todella hyvä tai sitten todella huono. Helma oli pitkä, hihat pitkät mutta lyhyet ja kaulus sellainen kummallinen kiristettävä löysä poolo.\nJännittyneenä tyrkytin puhelinta seuralaiselleni saadakseni paidasta kuvan, kun peiliä ei ollut lähellä.\nJa voi jessus sentään mikä iloinen helpotus olikaan huomata, että paita oli kuin olikin hyvä! Tästä tulikin neljäs Mikki Hiiri-paitakokoelmani osa. Sinänsä hauskaa, ettei Mikki Hiiri ole koskaan ollut itselleni mikään merkittävä hahmo, mutta paidoissa hän sen sijaan tuppaa miellyttämään itseäni hyvinkin usein: sain männävuosina tuliaisiksi Lontoosta blogissa näkemättömän Mikki-paidan ja H&M:stä löytyi joskus sekä tämä että tämä hienostuneen ja hirveän välillä taitavasti tasapainoileva löytö. Ja nyt vielä tämä, ehdottomasti Mikki-paidoista suosikkini.\nDisney Storesta löytyi toki muutama muukin löytö, mutta niitä esittelen teille myöhemmissä postauksissa. Miltäs näyttää Mikki-paita teidän silmissänne?


Teknologia « Viestintäyhtiö Tarinatakomo\nArchive For The “Teknologia” Category\nMaaliskuun 2011 lopussa Suomessa saatiin voimaan uusiutuvan energian syöttötariffijärjestelmä puulla, tuulivoimalla ja biokaasulla tuotetulle sähkölle. Esimerkiksi tuulivoiman tuottajalle taataan seuraaviksi 12 vuodeksi 83,5 euron hinta jokaisesta myllyn jauhamasta megawattitunnista. Sähkön markkinahinta oli viime vuonna keskimäärin 56,6 euroa megawattitunnilta. Ensimmäisen kahden viikon aikana ei ole näkynyt tuulivoimaloiden rakennusryntäystä. Tämä on yllätys, sillä\nBy petja | maaliskuu 28, 2011\nEi ydinvoimalle, ei vesivoimalle, ei turpeelle, ei hiilelle. Vaalien alla, Fukushima-uutisten siivittämänä moni ihmettelee, miten sitä energiaa oikein voi tuottaa. Katsotaanpa mitä uusiutuvaa energiaa kehittävillä insinööreillä on tarjota nykyisten tuotantomuotojen tilalle. Yhdysvaltain Princetonissa toimiva startup-yritys Proterro on kerännyt 5 miljoonaa dollaria riskirahaa. Technology Review-verkkolehti kirjoitti yrityksen teknologiasta, jolla biopolttoaineiden tuotantoon tarvittavaa sokeria kasvatetaan paljon nykyistä […]\nLeave your comment • energia • Teknologia\nPainiottelu ilman painia – ja ottelua\nBy petja | tammikuu 16, 2011\nVuoden 2011 Tieteen päivien painimatolla yrityselämä ja sivistysyliopisto päätyivät hengettömään tasapeliin. Helsingin yliopiston tammikuun puolivälissä vallannut Tieteen päivät on tieteen näyteikkuna kadunmiehelle. Se voisi olla myös näyttämö räväkälle akateemiselle debatille. Päivän painin avauksen lähtökohdat olivat kunnossa: aiheena tieteen hyödyllisyys, vastakkain EK:n innovaatiojohtaja, DI Timo Kekkonen ja Helsingin yliopiston entinen rehtori ja kansleri Kari Raivio. Talouselämä […]\nLeave your comment • lehtijutut • muuta mukavaa • Teknologia\nTohtoreiden konenäkötutkimus synnytti virtuaalitappelun\nBy petja | joulukuu 13, 2010\nKirjoitin vuosi sitten Hesarin tiedesivuille jutun suomalaisen Virtual Air Guitar Companyn kehittämästä FreeMotion -teknologiasta, joka tekee peliohjaimista vanhanaikaisia. Konenäköteknologian avulla pelaajan kuva erotetaan taustasta ja pelaajan liikkeitä seurataan reaaliaikaisesti. Pelaaja ohjaa pelin kulkua omilla liikkeillään. Nyt nähdään syntyykö tästä bisnestä. Yrityksen ensimmäinen tuote, taistelupeli Kung-Fu LIVE tuli myyntiin PlayStation Store -pelikauppaan. Julkistusbileissä 8.12.2010 toimitusjohtaja Teemu […]\nLeave your comment • lehtijutut • Teknologia


Ennen vanhaan markkinointi tarkoitti ilmoitustilan ostamista, ovelta ovelle koputtamista ja tuotteiden tyrkyttämistä. Tätä kutsutaan outbound-markkinoinniksi. Tänään yhä useampi yritys on ymmärtänyt, että monet kokevat tällaiset markkinointikeinot häiritsevinä ja tunkeilevina. Pahimmassa tapauksessa se vaikuttaa negatiivisesti heidän mielikuvaansa yrityksestä.\nInbound-markkinointi taas pohjautuu filosofiaan, jonka perusideana on asiakkaan auttaminen. Ajatuksena on, että asiakkaat hakeutuvat vapaaehtoisesti luoksesi kunhan tarjoat heille sellaista sisältöä, mistä he ovat kiinnostuneita. Riippuen yrityksestä, tämä voi olla vastauksia heidän esittämiin kysymyksiin, viihdytystä, inspiraatiota, voimaannuttamista tai kouluttamista. Myös se, mihin formaattiin sisältö kannattaa paketoida riippuu yleisöstäsi. Ovatko asiakkaasi sellaisia, jotka rakastavat podcasteja tai videoita? Vai kallistuvatko he enemmän oppaan, e-kirjan tai blogin puolelle? Näihin kysymyksiin saat vastauksen käyttämällä aikaa ostajapersoonien laatimiseen. Lisää vinkkejä ostajapersoonista saat täältä .\nInbound-metodi perustuu neljään eri vaiheeseen:\n3. Kauppojen teko\nInbound-markkinointia harjoittavan yrityksen on luonnollisesti tarjottava näille kaikille eri vaiheissa oleville asiakkaille erityyppistä sisältöä. Esimerkiksi joku, joka jo on uskollinen asiakkaasi ei ehkä ole kovin kiinnostunut täyttämään uusille liideille suunnattua yhteystietolomaketta saadakseen jonkun materiaalin.\nInbound-termeillä tätä asiakkaan siirtymistä vaiheesta toiseen kutsutaan ostajan matkaksi. On tärkeä tietää missä vaiheessa ostajan matkaa asiakas on, jotta hän saa sellaista sisältöä, joka kiinnostaa häntä kyseisessä vaiheessa.\nInbound-markkinoinnin keinot vaihtelevat riippuen siitä, missä kohtaa ostajan matkaa asiakas on.\nVaihe 1: Houkuttele\nTässä vaiheessa tavoite on tarjota niin mielenkiintoista sisältöä, että saat houkuteltua henkilöitä omiin kanaviisi. Konkreettisesti tämä voi tarkoittaa esimerkiksi sitä, että tarjotaan kiinnostavia blogitekstejä tai sosiaalisen median julkaisuja, järjestetään webinaari aiheesta, josta asiakas on kiinnostunut tai vaikkapa verkkokurssi.\nMiten tiedät mikä ihmisiä kiinnostaa? Inbound-markkinointi perustuu vahvasti faktoihin. Pelkän mututuntuman varaan on paljon vaikeampi toteuttaa hyvää markkinointia. Inbound-markkinoinnissa hyödynnetään siksi pitkälti hakukoneoptimoituja sisältöjä. Ennen sisältöstrategian luomista, tehdään hakusana-analyysi, jonka perusteella löydetään aiheita, joista ihmiset tekevät hakukoneissa hakuja.\nEsimerkkejä tämän vaiheen inbound-markkinoinnin keinoista:\nVaihe 2: Konvertoi\nTässä vaiheessa tavoite on saada ne henkilöt, jotka vaiheessa 1 sait houkuteltua sisältösi pariin, konvertoitumaan liideiksi, eli potentiaalisiksi asiakkaiksi. Inbound-markkinoinnissa tämä tapahtuu yleensä CTA:n avulla. CTA on lyhenne sanoista Call To Action, ja se tarkoittaa, että kehotetaan liidiä tekemään jotain. Kehote voi olla esimerkiksi “Lataa opas aiheesta” tai “Katso webinaari aiheesta” tai “Kuuntele podcast”. Tähän sisältyy usein yhteystietolomakkeen täyttö. Jotta aiheesta kiinnostunut saa haluamansa sisällön, hänen tulee jättää esimerkiksi sähköpostiosoitteensa. Inboundin ajatuksena on, että koska henkilö on kiinnostunut tarjoamastasi sisällöstä, hän jättää mielellään täysin vapaaehtoisesti tietonsa.\nVaihe 3: Tee kaupat\nTässä vaiheessa tavoitteena on huolehtia potentiaalisesta asiakkaastasi, eli liidistäsi, ja auttaa häntä kohti kauppojen tekoa. Inbound-markkinoinnissa puhutaan lead nurturingista, eli liidien hoivaamisesta tai nurturoinnista. Miten autat liidiäsi kohti kauppaa? Sinulla on jo asiakkaasi jättämät yhteystiedot, esimerkiksi sähköpostiosoitteen muodossa. Tiedät myös, että hän on kiinnostunut yrityksestäsi. Yksi tehokas ja tuloksia tuottava keino on lähettää hänelle personoitua sähköpostia, jossa voi olla ehdotus jatkaa keskustelua aiheesta, josta asiakas on ollut kiinnostunut. Muista myös, että kaikki liidit eivät ehkä ole automaattisesti valmiita kaupantekoon. Käytä aikaa siihen, että käyt läpi mihin liideihin sinun kannattaa tällä hetkellä satsata. Tätä kutsutaan inboundissa nimellä Predictive lead scoring.\nVaihe 4: Ilahduta\nPotentiaalisesta liidistä on tullut asiakkaasi. Uskolliset asiakkaat ovat korvaamattoman tärkeitä, joten näistä kannattaa todellakin pitää huolta. Jos olet hoitanut työsi hyvin, parhaimmassa tapauksessa asiakas on niin tyytyväinen suhteeseen, että hän mielellään suosittelee tarjoamiasi palveluita tai tuotteita uusille potentiaalisille asiakkaille. Hän myös toivon mukaan palaa luoksesi tekemään uusia kauppoja.\nSmart Content, eli älykäs sisältö, on hyvä tapa varmistaa, ettei tämän vaiheen asiakkaat näe uusille liideille suunnattua sisältöä, kuten yhteystietolomakkeita. On tärkeä muistaa tuottaa myös tälle ryhmälle suunnattua sisältöä vaikkapa sosiaalisen mediaan tai blogeihin. On helpompi promotoida, jos on jotain mitä jakaa esimerkiksi omassa LinkedInissä.\nLisää inbound-markkinoinnista ja esimerkeistä miten tuottaa sillä tuloksia, saat blogikirjoituksestamme Inbound-markkinointi esimerkki .\nInbound ja markkinoinnin johtaminen


Porvoon tuomiokirkon kalkkaus etenee – Kellotapuli valmistuu maaliskuussa\nPorvoon tuomiokirkon kalkkaus alkaa olla loppusuoralla. Kellotapulin seinäpintoja kalkitaan parhaillaan säältä suojassa.\nVANHA-PORVOO Porvoon tuomiokirkon seinäpintojen kalkkaus jatkuu talvitauon jälkeen ensi keväänä. Parhaillaan kirkonmäellä kalkitaan kellotapulin seinäpintoja säältä suojassa.\n– Tapulin osalta työt valmistuvat ensi maaliskuussa, toimitilainsinööri Timo Kraufvelin Porvoon seurakuntayhtymästä kertoo.\nTapuli on valmistunut 1400–1500-luvulla, kun tuomiokirkko on rakennettu 1200- ja 1300-lukujen vaihteessa. Kirkko sai nykyisen muotonsa 1400-luvulla.\nSeinäpintojen kalkkaamisen yhteydessä korjataan mahdolliset halkeamat. Kalkkausprojekti on kokonaisuudessaan valmis ensi syyskesään mennessä.\n– Lisäksi korjataan kirkkopihan ympärillä olevaa muuria, seurakuntayhtymän vs. tiedottaja Ulla Juselius kertoo.\nKalkkaustöistä vastaa RQA-Rakennus Oy\nViime vuoden alkusyksynä alkaneista kalkkaustöistä vastaa helsinkiläinen RQA-Rakennus Oy. Urakkaan sisältyy myös puuosien ja ikkunoiden kunnostusta, paikkarappausta ja halkeamien korjausta.\nTyöt jatkuvat tänä vuonna tuomiokirkon länsi- ja itäpäädyissä. Urakkaan kuuluu myös Tuomiokirkon muurien porttien ja kellotapulin kunnostus.\nKalkkaus- ja kunnostustyöt näkyvät kirkon muurien sisäpuolella, koska niitä varten urakoitsija joutuu käyttämään sekä rakennustelineitä että nostimia.\nPorvoon tuomiokirkko on kärsinyt esimerkiksi jatkosodan pommituksista ja useista tuhopoltoista, joista tuorein tapaus sattui vuonna 2006.\nKansallisesti merkittävään rakennukseen on tehty useaan otteeseen perusteellisia kunnostuksia ja korjauksia, joista uusin on maalämpöinvestointi.


Kansainvälisen seminaarin suunnittelu etenee - Unescon maailmanperinnöstä voimaa paikallisiin palveluihin\nEilen kokoonnuttiin talvisissa tunnelmissa Petäjävedelle maatilamatkailu Kumpuseen ideoimaan ja suunnittelemaan hankkeen kansainvälistä päätösseminaaria, joka järjestetään Petäjävedellä ja Korpilahdella 18.-20.11.2018.\nUpeasti remontoitu vanha hirsitalo tarjosi hienot puitteet tapaamiseen\nSeminaarin perusidea ja ohjelmarunko pääosin valmiit\nSeminaarin kohderyhmänä ovat Unesco-kohteiden tuomasta vetovoimasta ja sen kehittämisestä kiinnostuneet toimijat Suomessa ja ulkomailla. Osallistujat pääsevät tutustumaan, verkostoitumaan, vaihtamaan kokemuksia ja näkemyksiä sekä vahvistamaan käytännön yhteistyötä muiden maailmanperintökohteiden vaikutuspiirissä toimivien kanssa. Päivien aikana myös nautitaan marraskuun tunnelmasta, pimeydestä ja hiljaisuudesta sekä sukelletaan alueen kulttuuriperintöön.\nPaikalliset toimijat tuottavat majoitus- ja ruokapalvelut yhteistyössä ja yhteisvoimin. Vieraat saapuvat su 18.11., jolloin järjestetään tutustumistilaisuus Petäjäveden vanhalla kirkolla. Itse seminaari pidetään Miilu-auditoriossa ja maanantain iltajuhla Korpilahdella. Tiistai-iltapäivä koostuu 4-5 vaihtoehtoisesta teemaretkestä alueen kohteisiin, retkien alustavat teemat ovat: Ulkoilu/vierailu Struven ketjun mittauspisteelle, maailmanperintöä päivässä-kiertoajelu, ruoka ja kulttuuri, kädentaidot, saunakulttuuri. Mitään retkikohteita ei vielä ole kuitenkaan lyöty lukkoon ja kaikki ideat ovat tervetulleita.\nSeminaarin työnimenä on kulkenut ”World Heritage and Local Services”, mutta lopulliseen nimeen haluamme hiukan enemmän tunnelmaa ja ”koukkua”. Eilen todettiin, että pelkkä pimeys voi olla hiukan vaikeasti avautuva ja synkkä viesti. Esille tuli mm. ”Piece, Quiet and World Heritage” tai ”Silence, Heritage & Darkness.” Ideoita otetaan edelleen vastaan.\nIdeoinnista siirrymme nyt käytännön tekemiseen. Helmikuun aikana julkaisemme seminaarin englanninkieliset nettisivut ja ensimmäinen version ohjelmasta, jotta pääsemme käynnistämään seminaarin markkinoinnin. Tulemme myös pyytämään paikallisilta toimijoilta helmikuun puoliväliin mennessä sähköpostitse tiedot siitä, mitä he haluavat tarjota seminaariin ja miten voivat olla mukana seminaarin toteuttamisessa.\nJos haluat tietää lisää, niin ota rohkeasti yhteyttä seminaarin tuottaja Katja Pihkasaloon tai projektipäällikkö Tero Lämsään:\nTero 0207621363, tero.lamsa (at) humak.fi\nKatja 0405879422, katja.pihkasalo (at) gmail.com\nKumpusen talvinen pihapiiri vanhoine hirsirakennuksineen teki vaikutuksen


Suomella vahvaa kokemusta - Digitoday - Ilta-Sanomat\nMaatalouden tietotekniikkaa kehitetään kansainvälisessä projektissa\nJulkaistu: 27.6.2006 9:32\nSuomi, Viro, Puola ja Tsekki ovat aloittaneet maataloutta ja maatalousneuvontaa kehittävän e-Farmer -projektin, jonka yhteistyössä keskeisellä sijalla on tietotekniikan hyödyntäminen. ProAgria Maaseutukeskusten Liiton mukaan Suomi tuo yhteistyöhön laajaa ja monivuotista kokemusta innovatiivisista sähköisen tiedonsiirron työvälineistä ja maaseutuyrittäjien käyttämistä tietopankeista.\nE-farmer on ProAgrian kansainvälinen projekti, jossa keskitytään maaseutuyritysten kilpailukyvyn sekä alueelliseen kehittämiseen maaseudulla, kerrotaan ProAgrian tiedotteessa. Suomi on yhtenä maana mukana vaihtamassa kokemuksia ja luomassa innovatiivisia työvälineitä, kuten keskitettyjä ja langattomia tietojärjestelmävälineitä. Tavoitteena on myös, että syntyvä verkosto jatkaa yhteistyötään myös hankkeen päättymisen jälkeen.Yhteistyö tuottaa tulevina vuosina muun muassa uusia neuvontapalveluja, verkko-opetuksen menetelmiä sekä keskitettyihin tietojärjestelmiin perustuvia johtamisen työvälineitä maaseutuyrittäjille.- Kehityksen tahti on hyvin erilainen esimerkiksi Puolassa kuin Suomessa. Puolassa on selkeästi parhaillaan havaittavissa kova into investoida ja kehittää, kertoo Puolan maatalouteen tutustunut Kimmo Hovi Orimattilasta. - Suomella on vielä etumatkaa etenkin tilan omien kehitystietojen hyödyntämisessä tietotekniikan avulla, mutta Puolan rakennemuutoksen edetessä isompiin yksiköihin etumatkamme pienenee. Silloin meidän pitää olla kehityksessä jo seuraavalla kaarella ja osattava soveltaa kerättyä tietoa uusilla tavoilla.\nMaatalouden laboratorioanalyysejä tuottava Viljavuuspalvelu Oy on esitellyt uuden verkkopalvelun, Tuloslaarin. Open source -ohjelmistojen, kuten Linuxin ja MySQL-tietokannan päälle rakennetulla järjestelmällä asiakkaiden tilaamat analyysitulokset toimitetaan tilaajalle Internetin kautta. Lue lisää ›\nMela auttaa maanviljelijää Webissä\nMaatalousyrittäjien eläkelaitoksen (Mela) Internet-sivuilla on avattu uusi palvelu, jonka tavoitteena on helpottaa maatilan johtamista ja edistää maatilayrittäjien hyvinvointia. Lue lisää ›


Pommi-isku pakistanilaiseen moskeijaan tappoi kymmeniä | Yle Uutiset | yle.fi\n16.9.2016 klo 17:01päivitetty 16.9.2016 klo 17:16\nPakistanissa moskeijaan tehdyssä itsemurhaiskussa on kuollut ainakin 25 ihmistä ja loukkaantunut 30. Pommi pudotti osan moskeijan katosta perjantairukouksiin osallistuneiden päälle Butmainan kylässä Luoteis-Pakistanissa. Kaikkia uhreja ei ole vielä saatu pois raunioista.\nAiemmin vastaavien iskujen tekijöiksi on ovat ilmoittautuneet islamistit, etenkin Pakistanin Talibanista irronnut Jamaat-ur-Ahrar-ryhmä. Butmainan iskun tekijästä ei ole vielä tietoa.\nPaikallisen heimovanhimman mukaan isku saattaa olla islamistien kosto asukkaiden kokoamista vapaaehtoisjoukoista, jotka tappoivat yhden islamistin ja ottivat toisen kiinni.\nKuolonuhrien määrä vähentynyt mutta iskut jatkuvat\nPakistanin Talibanilla ja muilla islamisteilla oli vahva ote Afganistanin vastaisen rajan vuoristoisista ja vaikeapääsyisistä heimoalueista, kunnes Pakistanin armeija aloitti suuroperaation toissa vuonna.\nViime vuonna islamistien iskut vaativat vähiten kuolonuhreja sitten vuoden 2007, jolloin Pakistanin Taliban perustettiin. Loppumaan iskuja ei kuitenkaan ole saatu. Viime kuussa Quettassa kuoli 74 ihmistä iskussa, jonka sekä Isis että Jamaat-ur-Ahrar väittivät tehneensä.\nAsevoimien mukaan Pakistanissa on kuollut 18 000 siviiliä ja viisi tuhatta sotilasta sitten syksyn 2011, jolloin Pakistan ryhtyi Yhdysvaltain liittolaiseksi sen julistamassa terrorismin vastaisessa sodassa.\nPääministeri Nawaz Sharif sanoi perjantaina ennen Butmainan iskua, että sotatoimia jatketaan. Iskun jälkeen hän lisäsi, etteivät raukkamaiset iskut kykene murskaamaan hallituksen päätöstä kitkeä terrorismi Pakistanista.\nUlkomaatPakistanPommit ja räjähdyksetislamismiräjähdyksetmoskeijataseetTalibanaseelliset konfliktitkuolema


Munakoisovuoka – joka katosi hetkessä – Enemmän kasviksia\nKesämökin keittiöön oli jäänyt grillailusta yksi munakoiso ja muutama tomaatti, joista päätin valmistaa helpon uunivuoan. Lapsia ajatellen laitoin vuokaan makuja pehmentämään riisiä ja kermaa, vaikka perinteiseen italialaiseen munakoisovuokaan ne eivät kuulu. Vuoan piti riittää seuraavaksi päiväksi, mutta kuinkas sitten kävikään, se katosi parempiin suihin heti ensimmäisellä aterialla! Jopa kuopus, joka muuten vähän välttelee munakoisoa, vaati saada ruokaa neljä kertaa lisää. Munakoisovuoka oli loistavaa tällaisenaan, mutta uskon sen sopivan myös liharuokien lisukkeeksi.\nTiedän, että munakoiso jakaa ihmisten mielipiteet. Kasviksen maine on oletettavasti kärsinyt siitä, että sitä on tarjottu liian vetisenä, kitkeränä ja ylikypsennettynä. Munakoiso kannattaakin itkettää ennen sen valmistamista ruuaksi. Itkettäminen on suolakäsittely, joka poistaa munakoison kitkeryyttä ja liikaa nestettä ja kiinteyttää kasvista. Suola saa kasviksen hikoilemaan, jolloin neste ja sen mukana karvaat maut nousevat pintaan, ja ne voi pyyhkiä tai huuhtoa pois.\nHUOM! Tämä ruoka kannattaa valmistaa ajoissa, jopa jo edellisenä päivänä, sillä se vain paranee vetäytyessään.\n1 tlk (390 g) yrteillä maustettua tomaattimurskaa\n200 g parmesaani- tai muuta voimakasta juustoa raastettuna\nLeikkaa munakoisot ohuiksi viipaleiksi. Levitä viipaleet leivinpaperin päälle uunipellille ja ripottele niiden päälle suolaa. Anna viipaleiden itkettyä 20 minuuttia. Leikkaa sillä välin sipulit ja tomaatit ohuiksi viipaleiksi. Kuivaa munakoisoviipaleet talouspaperilla, lado päälle sipulit ja pirskottele niiden pinnalle oliiviöljy. Paahda munakoisoa ja sipuleita 225-asteisessa uunissa 15–20 minuuttia.\nOta munakoisoviipaleet ja sipulit uunista. Laita voideltuun uunivuokaan puolet munakoisoviipaleista, sipuleista ja tomaateista. Lisää riisi ja loput munakoisot, sipulit ja tomaatit. Kaada sekaan tomaattimurska ja ruokakerma. Ripottele päälle juustoraaste.\nPaista vuokaa 175-asteisessa uunissa noin 50 minuuttia tai pidempään, sillä vuoka paranee hautuessaan. Jos pinta alkaa tummua liikaa, peitä vuoka foliolla. Anna munakoisovuoan vetäytyä folion alla ennen tarjoilua.\nPosted in UuniruuatTagged munakoiso, munakoisovuoka, sipuli, tomaatti, valkosipuli, vuoka\nEdellinen Kasvisruokaohjeita arkeen\nSeuraava Lisää kasviksia ruokiin


Fluffy Comfort / DROPS 140-12 - Ilmaiset neuleohje DROPS Designilta\nSettiin kuuluu: Pitsineuleinen DROPS kaulaliina ja ainaoikeinneulottu otsanauha ”Polaris”-langasta.\nTagit: huivit, otsanauhat, päähineet, paksut puikot, pitsineule, setti,\nDROPS Design: Malli po-063\nMitat: n. 29 cm x 175 cm\n600 g nro 01, luonnonvalkoinen\nLuo 9 s puikoille nro 15 Polaris-langalla. Neulo ainaoikeaa. Päätä s:t kerralla, kun työn pituus on 48 cm (tai kun työ on halutun pituinen). Ompele luomis- ja päätösreuna yhteen (ompele reunat vastakkain, jottei saumasta tulisi paksu).\nLUE LANGANVAIHTOVINKKI! Luo 20 s puikoille nro 15 Polaris-langalla. Neulo AINAOIKEAA (ks. selitys yllä), kunnes työn pituus on 5 cm. Jatka neulomalla mallineuletta piirroksen A.1 mukaisesti. TARKISTA NEULETIHEYS! Kun työn pituus on n. 170 cm ja olet neulonut kokonaisen mallikerran loppuun, jatka neulomalla ainaoikeaa. Päätä s:t, kun työn pituus on n. 175 cm ja olet neulonut 5 cm ainaoikeaa.\nKiitos, kun valitsit DROPS Design -ohjeen. Panostamme siihen, että ohjeemme ovat virheettömiä ja helppoja ymmärtää. Kaikki ohjeet käännetään norjasta ja voit aina tarkistaa mitat ja luvut alkuperäisestä ohjeesta (DROPS 140-12) .\nLisää kommentti ohjeeseen DROPS 140-12


Yhtiötiedote 20.3.2019 klo 9.00\nEnersense International Oyj:n osakkeenomistajat kutsutaan varsinaiseen yhtiökokoukseen, joka pidetään keskiviikkona 10.4.2019 klo 16.00 alkaen koulutus- ja juhlatila Mekanissa osoitteessa Konepajanranta 2, 28100 Pori. Kokoukseen ilmoittautuneiden vastaanottaminen ja äänestyslippujen jakaminen aloitetaan klo 15.00.\nVUODEN 2018 TILINPÄÄTÖKSEN, JOKA SISÄLTÄÄ KONSERNITILINPÄÄTÖKSEN, TOIMINTAKERTOMUKSEN JA TILINTARKASTUSKERTOMUKSEN ESITTÄMINEN SEKÄ TOIMITUSJOHTAJAN KATSAUKSEN ESITTÄMINEN.\nHallitus ehdottaa yhtiökokoukselle, että taseen osoittama tilikauden tulos kirjataan omaan pääomaan edellisten tilikausien voitto/tappio -tilille ja että osinkoa ei makseta tilikaudelta 2018.\nYhtiön suurin osakkeenomistaja Corporatum Oy, jonka yhteenlaskettu osuus kokouskutsun päivänä yhtiön osakkeista ja äänistä on noin 72,06 prosenttia, ehdottaa yhtiökokoukselle, että hallituksen puheenjohtajalle maksetaan 2 000 euron suuruinen kuukausipalkkio ja hallituksen jäsenille 1000 euron suuruinen kuukausipalkkio koko toimikautensa ajalta.Matkakulut ehdotetaan korvattavaksi yhtiön matkasäännön mukaisesti.\nYhtiöjärjestyksen mukaan yhtiön hallitukseen kuuluu vähintään 3 ja enintään 7 jäsentä.Yhtiöllä ei ole nimitysvaliokuntaa. Yhtiön suurin osakkeenomistaja Corporatum Oy, jonka yhteenlaskettu osuus kokouskutsun päivänä yhtiön osakkeista ja äänistä on noin 72,06 prosenttia, ehdottaa yhtiökokoukselle, että hallituksen jäseniksi valitaan 5 henkilöä.\nEnersense International Oyj:llä ei ole nimitysvaliokuntaa. Yhtiön suurin osakkeenomistaja Corporatum Oy, jonka yhteenlaskettu osuus kokouskutsun päivänä yhtiön osakkeista ja äänistä on noin 72,06 prosenttia, ehdottaa yhtiön hallituksen jäseniksi valittavan edelleen Aaron Michelinin, Sampo Ahosen ja Ilkka Starckin sekä uusiksi hallituksen jäseniksi Kalervo Rötsää ja Asko Schreytä.Ehdotetut hallituksen jäsenet ovat saattaneet yhtiön tietoon, että mikäli he tulevat valituksi, he valitsevat keskuudestaan puheenjohtajaksi Aaron Michelinin ja varapuheenjohtajaksi Sampo Ahosen.Hallituksen jäsenten toimikausi päättyy vaalia ensiksi seuraavan varsinaisen yhtiökokouksen päättyessä.\nKaikki ehdotetut henkilöt ovat antaneet suostumuksensa valintaan. Hallitukseen jäseniksi ehdotettujen henkilöiden tarkemmat henkilötiedot ovat esitetty yhtiön kotisivuilla www.enersense.fi/fi/sijoittajat -osiossa (Hallinnointi/Yhtiökokous).\nHallitus ehdottaa, että yhtiökokous valtuuttaa hallituksen päättämään maksullisesta osakeannista sekä osakeyhtiölain 10 luvun 1 §:ssä tarkoitettujen optio-oikeuksien ja muiden osakkeisiin oikeuttavien erityisten oikeuksien antamisesta tai kaikkien tai joidenkin edellä mainittujen yhdistelmistä yhdessä tai useammassa erässä seuraavin ehdoin:Valtuutuksen perusteella voidaan antaa enintään 3 000 000 yhtiön uutta ja/tai hallussa olevaa omaa osaketta (mukaan lukien erityisten oikeuksien perusteella annettavat osakkeet), mikä määrä vastaa noin 50 % yhtiön kaikkien osakkeiden lukumäärästä varsinaisen yhtiökokouksen kutsuhetkellä.Hallitukselle annetaan oikeus päättää em. valtuutuksen rajoissa kaikista osakeannin sekä optio-oikeuksien ja muiden osakkeisiin oikeuttavien erityisten oikeuksien antamisen ehdoista kuten siitä, että merkintähinnan maksu voi tapahtua paitsi rahalla myös kuittaamalla merkitsijällä yhtiöltä olevaa saatavaa.\nValtuutus kumoaa aikaisemmat käyttämättömät osakeantia sekä optio-oikeuksien ja osakkeisiin oikeuttavien erityisten oikeuksien antamista koskevat valtuutukset. Valtuutus on voimassa seuraavaan varsinaiseen yhtiökokoukseen saakka, kuitenkin enintään 30.6.2020 saakka.\nHallitus ehdottaa, että yhtiökokous valtuuttaa hallituksen päättämään omien osakkeiden hankkimisesta ja/tai pantiksi ottamisesta seuraavin ehdoin:Osakkeita voidaan hankkia ja/tai ottaa pantiksi enintään 590 000 kappaletta. Osakkeet hankitaan Nasdaq Helsinki Oy:n ylläpitämän First North Finland -markkinapaikalla järjestämässä kaupankäynnissä hankintahetken markkinahintaan. Omia osakkeita voidaan hankkia muuten kuin osakkeenomistajien omistusten mukaisessa suhteessa. Osakkeiden hankinta alentaa yhtiön jakokelpoista vapaata omaa pääomaa. Hallitus päättää, miten osakkeita hankitaan ja/tai otetaan pantiksi.Valtuutuksen ehdotetaan olevan voimassa seuraavan varsinaisen yhtiökokouksen päättymiseen saakka, kuitenkin enintään 30.6.2020 asti. Valtuutusta koskeva päätös on tehtävä määräenemmistöpäätöksellä, jota on kannattanut vähintään 2/3 annetuista äänistä ja kokouksessa edustetuista osakkeista.\nEdellä mainitut yhtiökokouksen asialistalla olevat päätösehdotukset sekä tämä kokouskutsu ovat saatavilla Enersense International Oyj:n internet-sivuilla osoitteessa www.enersense.fi/sijoittajat. Enersense International Oyj:n tilinpäätös, toimintakertomus ja tilintarkastuskertomus ovat saatavilla mainituilla internet-sivuilla viimeistään 15.3.2018. Päätösehdotukset ja muut edellä mainitut asiakirjat ovat myös saatavilla yhtiökokouksessa, ja niistä sekä tästä kokouskutsusta lähetetään pyydettäessä jäljennökset osakkeenomistajille. Yhtiökokouksen pöytäkirja on nähtävillä edellä mainituilla internet-sivuilla 2.5.2019 alkaen.\nOikeus osallistua yhtiökokoukseen on osakkeenomistajalla, joka on perjantaina 29.3.2019 rekisteröity Euroclear Finland Oy:n pitämään yhtiön osakasluetteloon. Osakkeenomistaja, jonka osakkeet on merkitty hänen henkilökohtaiselle suomalaiselle arvo-osuustililleen, on rekisteröity yhtiön osakasluetteloon.Yhtiön osakasluetteloon merkityn osakkeenomistajan, joka haluaa osallistua yhtiökokoukseen, tulee ilmoittautua viimeistään perjantaina 5.4.2019 klo 12.00, mihin mennessä ilmoittautumisen on oltava perillä. Yhtiökokoukseen voi ilmoittautua:\nHallintarekisteröityjen osakkeiden omistajalla on oikeus osallistua yhtiökokoukseen niiden osakkeiden nojalla, joiden perusteella hänellä olisi oikeus olla merkittynä Euroclear Finland Oy:n pitämään osakasluetteloon perjantaina 29.3.2019. Osallistuminen edellyttää lisäksi, että osakkeenomistaja on näiden osakkeiden nojalla tilapäisesti merkitty Euroclear Finland Oy:n pitämään osakasluetteloon viimeistään perjantaina 5.4.2019 klo 10.00 mennessä. Hallintarekisteriin merkittyjen osakkeiden osalta tämä katsotaan ilmoittautumiseksi yhtiökokoukseen.Hallintarekisteröidyn osakkeen omistajaa kehotetaan pyytämään hyvissä ajoin omaisuudenhoitajaltaan tarvittavat ohjeet koskien rekisteröitymistä tilapäiseen osakasluetteloon, valtakirjojen antamista ja ilmoittautumista yhtiökokoukseen. Omaisuudenhoitajan tilinhoitajayhteisön tulee ilmoittaa hallintarekisteröidyn osakkeen omistaja, joka haluaa osallistua varsinaiseen yhtiökokoukseen, merkittäväksi tilapäisesti yhtiön osakasluetteloon viimeistään edellä mainittuun ajankohtaan mennessä.Lisätietoa asioista on saatavilla myös yhtiön internet-sivuilla osoitteessa www.enersense.fi/sijoittajat.\nOsakkeenomistaja saa osallistua yhtiökokoukseen ja käyttää siellä oikeuksiaan asiamiehen välityksellä. Osakkeenomistajan asiamiehen on esitettävä päivätty valtakirja, tai hänen on muuten luotettavalla tavalla osoitettava olevansa oikeutettu edustamaan osakkeenomistajaa. Mikäli osakkeenomistaja osallistuu yhtiökokoukseen usean asiamiehen välityksellä, jotka edustavat osakkeenomistajaa eri arvopaperitileillä olevilla osakkeilla, on ilmoittautumisen yhteydessä ilmoitettava osakkeet, joiden perusteella kukin asiamies edustaa osakkeenomistajaa.Mahdolliset valtakirjat pyydetään toimittamaan alkuperäisinä Yhtiön osoitteeseen Enersense International Oyj/yhtiökokous, Konepajanranta 2, 28100 Pori siten, että ne ovat perillä ennen ilmoittautumisajan päättymistä.\nYhtiökokouksessa läsnä olevalla osakkeenomistajalla on yhtiökokouksessa osakeyhtiölain 5 luvun 25 §:n mukainen kyselyoikeus kokouksessa käsiteltävistä asioista.Enersense International Oyj:llä on kokouskutsun päivämääränä 20.3.2019 yhteensä 5.947.729 osaketta ja ääntä.\nEnersense International Oyj on teollisuuden kilpailukyvyn kehittämiseen erikoistunut suomalainen yhtiö, jonka juuret ja kotipaikka ovat Satakunnassa. Enersensen tuotteet, palvelut ja toiminta on jaettu kolmeen liiketoiminta-alueeseen: Resurssit, Digitaaliset ratkaisut ja palvelut sekä Suunnittelu ja tuotanto. Vuonna 2018 yhtiön liikevaihto oli 47 miljoonaa euroa. Enersensen palveluksessa oli vuoden 2018 aikana keskimäärin 727 henkilöä. Enersensen brändi ja henkilöstön kyky uudistaa toimintatapoja sekä hyödyntää digitaalista teknologiaa tunnetaan erityisesti teollisuuden suurissa rakennusprojekteissa Suomessa ja kansainvälisesti noin 40 maassa. Sijoittajille suunnatut verkkosivut löytyvät osoitteesta www.enersense.fi/sijoittajat


Oletko älykäs? Teetkö rikoksia? – Professori: Tekoälyn ja kasvojen tunnistuksen kyky havaita ihmisen taipumuksia voi kehittyä huimasti - Talouselämä\nKari Hänninen 16.9. 12:11 päivitetty 16.9. 12:13\nÄänestäjillä on oikeus pitää poliittinen vakaumuksensa omana tietonaan, mutta joidenkin tutkijoiden mukaan menee vain hetki ennen kuin tietokoneohjelma voi selvittää, onko äänestäjä liberaali vai konservatiivi. Siihen tarvitaan pelkkä kasvokuva, kirjoittaa The Guardian.\nTällaisiin tutkijoihin kuuluu Stanfordin yliopiston professori Michal Kosinski, joka herätti viime viikolla huomiota tutkimuksella, jonka mukaan tekoäly voi havaita ihmisen sukupuolisen suuntautumisen pelkästä valokuvasta.\nKosinski väittää, että seksuaalinen suuntautuminen on vain yksi monista ominaisuuksista, joita algoritmit pystyvät kasvojen tunnistuksella lukemaan.\nValokuvista tekoäly pystyy hänen mukaansa tunnistamaan ihmisten poliittiset näkemykset, älykkyysosamäärän, rikolliset taipumukset, erityiset persoonallisuuden piirteet ja monia muita sellaisia intiimejä yksityiskohtia, joilla voi olla valtavia sosiaalisia seurauksia.\nTällainen tulevaisuus on Kosinskin mukaan jo hyvin lähellä.\nTutkimus herättää vastustusta\nKaikki tämä herättää vaikeita eettisiä kysymyksiä yksityisyyden suojan heikentymisestä ja vaikkapa mahdollisuudesta väärinkäyttää tekoälyä heikossa asemassa olevia ihmisiä vastaan.\n”Kasvot kertovat monia asioita elämänhistoriasta, kehittymiseen ja terveyteen saakka”, hän sanoo.\nKosinskin ”homotutka” esimerkiksi pystyi tunnistamaan deittisivustojen kuvien perusteella oikein seksuaalisen suuntautumisen 91 prosentissa miehistä ja 83 prosentissa naisista.\nKosinskiin tutkimus on erittäin kiistanalainen. Se on myös kohdannut valtavaa vastarintaa seksuaalisia vähemmistöjä edustavissa järjestöissä. Ne väittivät, että tekoäly toimii puutteellisesti ja että seksuaalisia vähemmistöjä vastustavat hallitukset voisivat käyttää tällaisia ohjelmia vainoamaan heitä.\nKosinski ja muut tutkijat kuitenkin väittävät, että viranomaisilla ja yrityksillä jo on valmiudet käyttää tekniikoita.\nKosinskin aiempi tutkimus nousi jo otsikoihin. Siinä hän väitti, että konservatiiviset poliitikot ovat yleensä kiinnostavamman näköisiä kuin liberaalit. Syynä on ehkä se, että hyvännäköisyys tuo etuja ja sitä kautta helpomman elämän.\nEnsimmäinen rahansiirto pelkällä puhelinnumerolla tapahtui S-Pankin ja Nordean välillä pari viikkoa sitten – Nyt S-Pankki ottaa uuden askeleen\nKatso mitä klikkaat - Facebook voi paljastaa seksuaalisen suuntautumisesi


Odaiba on Tokion oma pieni paratiisi. Odaiba on rantaa, rauhallisia löhöilypäiviä ja tarjoaa kauniin siluetin kohti kuhisevaa metropolia. Odaiba herättää itsessäni kaikki mielikuvat rapakon toiselta puolen ja siksipä jätin tämän koko reissun odotetuimman ja odotukset täyttäneen pienen tekosaaren ja palan paratiisia viimeiseksi laajemmaksi Tokio postauksekseni. Näin alkuun voinkin vaatimattomasti sanoa, että Odaiba oli koko Tokion odotetuin ja paras kokemus.\nOdaiba löytyy Tokion lahdelta kaupungin eteläosista ja sen saavuttaa parhaiten joko monoraililla Shimbashin asemalta taikka risteillen esimerkiksi Asakusasta. Näinpä itse päätimme hyödyntää kummankin ja otimme paatin Asakusasta risteillen ja vastaavasti tulimme pois ihan perinteisellä monoraililla (Yurikamome linja), jonka kyydistä olisi taatusti ilman järkyttävää iltaruuhkaa nähnyt hienosti kummankin puolen siluettimaisemia junan puksuttaen kuin ilmassa pitkää siltaa eteenpäin.\nRisteily oli aivan loistava tapa itsessään nähdä Tokiota aivan uudesta kuvakulmasta. Lippu avaruudesta pösähtäneen näköiseen moderniin paattiin kustansi noin 8 eur per aikuinen ja matka läpi Sumidajoen kohti Tokion lahtea kesti noin tunnin verran. Sukkula itsessään oli viihtyisä ja matkan aikana pääsi fiilistelemään maisemia myös yläkannelta. Aluksia kulkee noin parin tunnin välein, joten jos risteilylle mielii kannattaa katsastaa aikatauluja hieman etukäteen.\nOdaiba itsessään on paikka täydelliseen rentoutumiseen. Laivan lipuessa rantaan oli itselläni ensimmäisenä mielessä rantamaisema. Hiekkarannan näkeminen Tokion kaltaisessa kaupungissa on aika harvinaista herkkua ja vaikka rantaa ei olekaan tarkoitettu uimiseen niin voin sanoa, että kyllä yli 30 asteen lämmöillä ihanaa vetää kengät pois jalasta ja läiskyttää Tokion lahden vettä kuin viimeistä päivää. Ei sillä, että vesi olisi mitään virkistänyt, mutta ainakin pystyin kuvittelemaan olevani oikeasti paratiisisaarella.\nKaiverretun hiekkarannan lisäksi Odaibassa voi muutenkin aistia sellaista tietynlaista suurenmaailman kiillotettua maisemaa, sillä jotenkin jokainen yksityiskohta vaikuttaa vain niin loppuun asti mietityltä. Rannikon myötäinen kävely itsessään oli suurta hupia, sillä Tokion siluettia tuskin voisi tuijottaa liikaa siihen kyllästymättä. Kaikkein kliseisin ja hymyn aiheuttava hetki oli kuitenkin Vapauden patsaan jysähtäessä verkkokalvoon samalla kun pitkä ja upea Rainbow Bridge jäi kaupunkisiluetteineen patsaan taakse.\nVaikka itselle parasta hupia olikin nämä siluettimaisemat ja vain istuskelu rantakivien päällä, on Odaiba myös tietynlainen huvittelun mekka, sillä löytyyhän saarelta muutama suurempi ostoskeskus, maailmanpyörä, sekä kuumat lähteetkin. Ja mitäpä sitä muuta saarelta, joka on rakennettu suuren maailman tyyliin voisi kaivatakaan. No itse ehkä kaipasin sitä kuvissa välkkynyttä täydellistä auringonlaskua meren taakse, mutta tällä kertaa ihan kaikkea ei voinut saada sään ollessa pilvinen.\nOdaibaa ei kannata lähteä suorittamaan vaan sinne kannattaa lähteä nimenomaan takki auki haaveilulippaan kanssa punaiset lasit silmillä. Tätä lähemmäs paratiisimaisen rauhallista lomatunnelmaa tuskin suurkaupungissa kuten Tokio voi päästä.\nMikä? Odaiban tekosaari\nMissä? Tokion lahdella kaupungin eteläosissa\nMitä? Kliseisen tuttuja maisemia maailmalta: Hiekkaranta, vapauden patsas, ostosmahdollisuuksia…\nMiten? Risteillen Tokyo Cruisesilla mm. Asakusasta ja Hinode Pieristä. Shimbashin asemalta Yurikamome linjalla, Rinkai Linjalla Shibuyasta, Shinjukusta ja Ikebukurosta.\nTokion stereotyyppisin Shibuya\nShibuya vastaa kaikkia mielikuvia Tokiosta. Tuolla yli 200 000 ihmisen erillisalueella riittää vilskettä aamusta iltaan ja illasta yöhön. Shibuyan alue löytyy Tokion länsiosista ja sen suuralue rajoittuu aina Yoyogin puistosta nuorisomuotia edustavan Harajukun kautta itse Shibuyan kauppakeskustaan ja yhdelle kaupungin vilkkaimmista asemista. Alueella saa helposti kulumaan kokonaisen päivän ja tässä jotain vinkkiä pohjoissuunnasta etelään, missä muun muassa alueella viettää aikaa ja laahustaa.\nMeiji-Jingun pyhäkkö ja Yoyogi puisto\nValtava puistoalue erottaa Shinjukun ja Shibuyan toisistaan. Ylhäältä katsottuna alue näyttää hassulta läntiltä betonin keskellä, mutta puiston uumenissa pääsee Tokion mittakaavassa suorastaan metsäiseen tunnelmaan. Itse tallustelin Pohjoisesta portista sisään metsän siimekseen pyhälle alueelle kumartaen paikalliseen tapaan portilla ja otin suunnaksi Meiji-Jingun pyhäkön. Läpi puiston menee leveä valtaväylä ja raikkaan ilman pystyi suorastaan tuntemaan. Suoran kävely puiston läpi ei missään nimessä sovi raskaan kävelypäivän päätteeksi, mutta on omiaan esimerkiksi laiskaan viikonloppu aamuun. Meiji-Jingun pyhäkkö oli kieltämättä näyttävä joskin turistinen ja sunnuntaisin eteläinen yoyogin osa puistosta on omiaan rooliasuisten Japanilaisten kuvaamiseen.\nHarajuku löytyy puiston keskiosan kohdilta oikealta puolelta ja se on tunnettu erityisesti nuorten vaihtoehtomuotia myyvistä putiikeista. Alueen pääkatu Takeshita streetille vievät portit, joiden ylätaulusta voi hyvän kohdan sattuessa nähdä itsestä ja lähettää itselle onnea koitokseen. Kadulla nimittäin kannattaa varautua kävelemään kuin sillit purkissa! Paitsi silloin kun sataa kaatamalla vettä niin kuin omalla vierailulla. Jonkun olen kuullut sanovan, että täältä voisi löytää ostettavaa huokeaan hintaan, mutta mitä nyt kukainenkin pitää huokeana sitten. Itselleni hinnat olivat kalliita täysin Suomen hintaisia, mutta tulipahan hiplailtua sadetta pidellessä. Tällä kadulla kannattaa myös pitää silmät auki ihmisten bongailun saralla, sillä tyylillä ei ole täällä rajoja. Kannattaa myös pysähtyä lätyille jonkun kojun kohdalla, koska täytetyt crepet ovat hinnasta huolimatta vain yksinkertaisesti herkullisia!\nShibuyan ostoskadut ja maailman vilkkain risteys\nKatuja sinkoaa sinne tänne Shibuyan alueen ytimessä ja ostosten tekoon löytyy kauppoja taatustin jokaisen makuun. Muutamaa kauppaa tuli käytyä ihmettelemässä ja kaikkein söpöin oli ehkä Disney Store, joka oli ulkoisesti kuin sisäisestikin ihan täydellinen satulinna! Olipa siis tekemässä ostoksia tai ei, kaduille kannattaa hetkeksi unohtua haahuilemaan väkijoukon mukana.\nKaduilla haahuilussa parasta on kuitenkin se, että jossain vaiheessa eksyy ihan väkisinkin maailman vilkkaimmaksikin tituleerattuun risteysten sekamelskaan Shibuya Crossingiin, johon ihmiset kerääntyy muurahaisten tapaan odottamaan valon vaihtumista vihreäksi. Myönnän, että tuota risteystä piti ylitellä eestaas ihan vain fiiliksen vuoksi ja jossain vaiheessa taisin saada jo reissukaverilta kommenttia tästä innokkaasta toiminnasta. Ja parhaimmat turistikuvat täytyi tietenkin käydä nappaamassa toisella puolella sijaitsevasta Starbucksista, josta irtosi juuri sopivasti pari istumapaikkaakin risteyksen tuijotteluun. Kun risteystä tarpeeksi pitkään tuijotteli olin ihan varma, että silmissä alkoi heittää pahemman kerran, sillä risteystä ylittävät autot vaihtuivat Marioiksi. Ehkä viiden sekunnin päästä tajusin kuitenkin olevani Tokiossa, eikä näky ollutkaan enää yhtään yllättävää.\nNäiden lisäksi Shibuyasta löytyy toki yksi Tokion vilkkaimmista juna-asemista, jonka avulla alue on helposti saavutettavissa kunhan vain asemalta löytää oikeasta kohtaa ulos. Myös ihan puiston ja Harajukun lieppeiltä löytyy omat asemansa, joten ei kannata ainakaan vaikeiden yhteyksien pelossa jättää paikkoja näkemättä!\nlauantai, 5 marraskuun, 2016


Kaarlela - unelmasta todeksi: helmikuuta 2011\nJestas, kylläpä on vierähtäny tovi siitä kun viimeksi oon tänne kirjoottanu! Aika on ollu todellaki kirjaimellisesti kortilla, sillä aloitin osa-aikaisen työn tämän hullunmyllyn keskellä. Nyt pitää vain koota ajatukset ja kirjoitella asiat mitä tässä viimeaikoina on tapahtunut ja tapahtumassa...\nElikkäs tuossa syksyllä teimme viralliset kaupat tontista joka on kooltaan reilu puoli hehtaaria. Hinta ei todellakaan ollut päätä huimaava, 50 senttiä per neliö. Alkutalvesta kaupunki teki sinne myös tien. Laitan kuvia jahka viikonloppuna pääsen kuvaamaan. Ja paljon murehdittu koivukin kärsi vain pieniä vaurioita, muutama oksa karsittiin.\nTuolla koulussa tulee aina esiin asioita mitä ei itelle olisi tullut pieneen mieleenkään. Ihanainen pintakäsittelyopettajani kertoi eräästä närpiöläisestä perheestä joka elää erittäin ekologisesti vanhassa hirsitalossaan. Olen itse murehtinut paljon tuota suihkun tuomista vanhaan taloon ja opettaja kertoi että tämä kyseinen perhe oli sijoittanut suihkut ja saunat erilliseen rakennukseen. Ja siitähän se ajatus sitten lähti! Otin toista opettajaani hihasta kiinni ja pyysin apua tällaisen erillisen rakennuksen suunnittelussa. Eniten apua tarvitsin toimintojen sijoittelussa ja huonekoot vaati myös miettimistä. Sain kuin sainkin aikaiseksi ulkorakennuksen, kooltaan 55 neliötä, johon sijoitetaan pukuhuone, suihku, sauna, tekninen tila maalämpöpumpulle (johon nyt sitten päädyttiin, eipä paljon järkevämpiä vaihtoehtoja ollut) sekä varasto / työtila.\nKorvaushirsien kaataminen on myös nyt ajakohtainen asia. Niitä tarvitaan sellaiset 500 metriä joten hetken siellä metsässä saa heilua moottorisahan kanssa että sellainen määrä on kasassa. Tää oli myös selllainen asia minkä kanssa meinas vähintäänki järki lähtiä:D Ajattelin ensin kauniisti että teen kaiken vanhankansan uskomusten mukaan, mutta kun niitä sanontoja, viisauksia ja mietteitä alkoi olla niin paljon! Ei olisi kyllä millään antanu kalenteri myöte jos niiden mukaan olisin mettään moottorisahan kans lähteny! Eli nyt mennään sillä että kunhan puu on lepotilassa niin thats fine. Tukit sahuutetaan sitte Päntäneellä maaliskuun lopulta. Suurin pelko on vain se että valitten sieltä mettästä kaikista väärimmät ja lylyysimmät puut :D No joo enkä mä niitä puita kaada, mä teen tyttöjen juttuja eli karsin oksia :D Huolettaa HIEMAN tuo lumen järkyttävä määrä!\nPiirustusten kans tuli hieman takapakkia kun jo siihen hommaan pyydetty ihminen oli liian ylityöllistetty mutta ei vain voinut sanoa sitä suoraan ja kyllästyin jahkaamisen ja kyselyyn. Siinä sitte olin kädet pystys että mistä ja kuka tilalle, mutta nyt näyttää erittäin hyvältä; eräs nimeltä mainitsematon saman sortin ihminen lupasi kuvat piirtää. Kiitos hälle ;)\nAsettelen aina puolivuotistavoitteita , mulla on TO DO´s lista ja budjetti aina kuudelle kuukaudelle kerrallaan. Tämän kevään aikana on nyt edellä mainitut asiat hankintalistalla. Näiden lisäksi tulis teettää LVI-piirustukset sekä energiatodistus ja myös sähköliittymä täytyy hankkia. Toukokuussa olis tarkotus saada rakennuslupa ja sitä myöten kesäksi uus puolivuotissuunnitelma ;) Saa nähdä kuinka kovaa saa vääntää rakennusvalvonnan kans eristyksistä sun muista mutta onneksi mulla on ammattilainen apuna että saadaan ainaki ne ulkoikkunat säästettyä.\nNo eipä sitä ny hirveesti oo muutaman kuukauden aikana tapahtunu :o. Lauantaina Lappajärvelle bloggarikamun ihanaista tupaa katsastamaan ekaa kertaa. Ehkä siitä saa taas hieman pontta omiin hommiin.\nKevättä odotelles, Katja\nLähettänyt Katja klo keskiviikkona, helmikuuta 02, 2011 3 kommenttia:


Arla Aaltonen voitti loviisanleivos-kilpailun viime lauantaina.\nLOVIISA Loviisan Komendantintalon salissa oli lauantaina herkullisen kiihkeä tunnelma, kun arvoaltainen tuomaristo kokoontui valitsemaan Loviisalle oman leivoksen Loviisan kaupungin järjestämässä kilpailussa.\nTuomareiden puheenjohtajana toimi somesta ja tv:stä tuttu Kasper Strömman. Muut tuomarit olivat Nina Ek Loviisan yrittäjät ry:sä ja Irene Kalk kahvila Favoritista. Tuomaristo tiesi olevansa tärkeän ja varmasti myös vaikean tehtävän edessä. Tästä eteenpäin Loviisalla olisi oma leivos hamaan tulevaisuuteen asti. Hetki oli siis historiallinen.\n– Semifinaaliin pääsi kuusi leivosta, joista kolme on nyt finaalissa, hankkeen koordinaattori Nina Wiklund kertoi.\nArla Aaltosen tekemä leivos voitti loviisanleivos-kilpailun.\nEsiraadissa toimivat Loviisan museon intendentti Ulrika Rosendahl ja Loviisan kaupungin ruokapalvelupäällikkö Annika Kuusimurto, jotka päättivät finaaliin päässeistä leivoksista. Ihastuttavan vaaleanpunaisen leivoksen oli luonut äskettäin Lappeenrannasta Loviisaan muuttanut kondiittori Kirsikka Hoppula, ja hieman ulkoisesti toisiaan muistuttavat herkut olivat tehneet Arla Aaltonen ja Roberta Roo. Ennen kuin tuomarit ryhtyivät haastavaan tehtäväänsä, saivat finalistit kertoa luomuksestaan.\n– Kun tulin Loviisaan, ihastuin vaaleanpuneisiin taloihin sekä raatihuoneeseen. Siksi tein puolukkaisen ja kinuskisen leivoksen nimeltä Raatihuone, Hoppula kertoi.\nArla Aaltonen oli puolestaan perehtynyt Loviisan historiaan leivostaan pohtiessaan. Hän oli tutustunut 1700-luvulla julkaistuun keittokirjaan, josta löytyi myös samantapaisista raaka-aineista valmistettu leivos.\n– Inspiroiduin myös kilpailun ilmoituksen raaka-aineista. Lisäksi tämä leivos on hyvin helppo tehdä, Aaltonen kuvaili.\nRoberta Roon leivos edusti raikasta vadelmaa, kirpeänihanaa lemon curdia ja italialaista marenkia.\n– Taustalla on kaupungin slogan Lov is a.\nJokainen kilpailija huomautti, että leivoksista pystyy tekemään myös gluteenittoman version.\nTuomarit Kasper Strömman, Nina Ek ja Irene Kalk harkitsivat pitkään ratkaisuaan.\nLeivosten järjestysnumerot oli arvottu, ja jokaista tuomarit maistoivat eri haarukalla. Aina välillä he huuhtelivat suunsa vedellä. Eipä ollut helppo tehtävä näillä asiantuntijolla!\n– Pehmeäpää kuin luulin. Ihana makujen sinfonia. Harmoninen makuelämys. Todella herkullista”, kuuluivat kommentit tuomareiden maistellessa leivosluomuksia.\nApuna tuomareilla oli muistiinpano- ja pisteytyspaperit. Maun ja ulkonäön lisäksi arvioinnissa painotettiin ”kuningatarmaisuutta”, ja leivoksen toivottiin muutenkin viittaavan Loviisan historiaan. Lisäksi leivoksen piti sopia ammattilais- ja kotileipureiden leivottavaksi.\nFinalistileivokset. Voittajaleivos oikealla kuvassa.\nLisäpisteitä tuli paikallisten raaka-aineiden käyttämisestä ja muunneltavuudesta eri ruokavalioihin. Maisteltuaan leivoksia tuomaristo pyysi muita poistumaan voidakseen rauhassa miettiä loppuratkaisua.\n– Tarinan mukaan runebergintorttu sai alkunsa, kun Fredrika Runeberg pyyhki muruja lattialta. Nyt loviisanleivos haastaa hänen torttunsa. Kuningatar Loviisan nimipäivää vietetään Loviisassa 25.8., joten olisi kiva, että loviisanleivosta juhlittaisiin silloin, Wiklund pohti.\nLeivoskilpailu sopi muutenkin hänen mielestään juuri tähän ajankohtaan, kun maailmantilanne ahdistaa ja surettaa.\n– Nyt pitää ja saa ajatella leivonnaisia!\nRoberta Roo (vas.), Arla Aaltonen ja Kirsikka Hoppula pääsivät leivos-kilpailun finaaliin. Voiton vei Arla Aaltosen leivos.\nTuomarit harkitsivat päätöstä pitkään. Valinta oli heille hyvin vaikea, koska kaikissa leivoksissa olisi ollut elementtejä voittaa loviisanleivos-titteli.\nRoon fantastiseksi kuvailtu leivos sai kolmannen sijan ja Hoppulan vaaleanpunainen unelma sijoittui toiseksi. Se oli myös suosituin nettiäänestyksessä.\nVoitoin vei Aaltosen mantelisen sitruunainen, historiaan perustuva ja helposti valmistettava leivos. Sen resepti on vapaa niin yksityiseen kuin kaupalliseenkin käyttöön.\n– Kyllä kuningattarelle pitää tarjota loraus Cointreau´ta, Aaltonen viittasi leivoksensa aromiin.\nAaltonen sai palkinnoksi Loviisan Veikon Koneen lahjoittaman hienon KitchenAid-yleiskoneen. Wiklund ei näe rajoja loviisanleivoksen tulevaisuudelle. Vapise runebergintorttu! Ei laiteta voittoisaa leivosta vakan alle.\n– Toivottavasti leivosta tarjotaan pian kahviloissa ja vaikkapa kaupungin virallisissa tilaisuuksissa sekä tietenkin yksityiskodeissa. Toivomme, että loviisanleivoksesta tulee valtakunnallinen ja miksei kansainvälinenkin herkku, Wiklund hymyili.\n// Juttuun korjattu 16.5. klo 9.00 Irere Kalkin sukunimi oikeaksi.


Volvo 850 2.4-10 4d A Leimaa 05/21 VAIHTO NELIVETOON Porrasperä 1995 - Vaihtoauto - Nettiauto\n2.4-10 4d A Leimaa 05/21 VAIHTO NELIVETOON\nMoottori 2.4 l, Bensiini Mittarilukema 300 659 km\nVolvo 850 2.4-10 4d A Leimaa 05/21 VAIHTO NELIVETOON\nKuoreltaan 25-vuotiaan näköinen, mutta täysin toimiva, turvallinen, mukava ja laadukas kuljetin.\nMyydään tai vaihdetaan vaimon työmatka-ajosta nyt ilman käyttöä jäänyt vuoden 1995 Volvo 850 automaatti.\nVaihdossa kiinnostaa AUTOMAATTIvaihteiset NELIVEDOT. Älä vaivaudu tarjoamaan muita. Maksan tarvittaessa välirahaa.\n- lakkavikaa maalissa\n- muutama painauma pelleissä\n- alkava ruosteläiskä vasemmassa etulokarissa\n- muutakin käytönjälkeä tarkkasilmäinen varmasti löytää\n- pissapojan moottori väsynyt, uusi maksaa motonetissa alle kaksikymppiä\n- sytyttää joskus ABS-valon. Jarruissa ei ole mitään vikaa.\n- uudenkarheat kitkat alla, Volvon omat aluvanteet (ei toisia renkaita)\n- 3 avaimet, joista kahdet kaukosäädöllä, joka myös toimii\n- CD-soitin/radio antennivahvistimella, kaikki suomalaiset asemat kuuluvat myös korpiteitä ajellessa\n- vakionopeudensäädin toimii\n- laatikko toimii hienosti\n- jakohihnalla ajaa noin 25 000 km\n- öljyt ja suodattimet vaihdettu nyt syksyllä\n- tuoksuton ja ehjä sisusta\n- uudehkot etu-umpiot\n- uudehkot jarrulevyt ja -palat\n- vie vain 7,4 litraa satasella seka-ajossa, eli isoksi automaatiksi aika vähän\n- hinta on naurettavan edullinen, koska auto on ylimääräinen, eikä vetoa silmänpalvojiin\nMatkamittari pysähtynyt 300 000 päälle, todelliset kilometrit luetaan osatajn niin halutessa ajotietokoneelta.\nKatsastettu 05/2020 HUOMAUTUKSETTA.\nTästä pilkkahintainen, luotettava, taloudellinen ja turvallinen käyttöauto. Hinnassa ei ole tinkivaraa, on jo tingattu alhaistakin alemmas...\nSoita, laita txt, Whatsapp, sähköpostia. Liikun työn puolesta paljon, joten koeajot/näytöt mieluusti sovitaan hyvissä ajoin etukäteen. Piilota »\nAutomaatit Halpikset Vaihdetaan\nNettiauto ID 11714582


Maakunnallinen nuorisovaltuusto (MaNu) - Kainuun liitto\nMaakunnallinen nuorisovaltuusto (MaNu)\nHome Päätöksenteko Maakunnallinen nuorisovaltuusto (MaNu)\nKainuun nuorisovaltuuston nimeämispäätös 11.10.2021\nLisätietoa Kainuun liiton päätöksenteosta\nMaakuntahallituksen asiakirjat Dynasty -tietopalvelussa\nKainuun soten asiakirjat soten tietopalvelussa\nKainuun maakunnallinen nuorisovaltuusto MaNu on puoluepoliittisesti ja uskonnollisesti sitoutumaton nuorten maakunnallinen vaikuttajaryhmä.\nMaNu on Kainuun maakuntahallituksen nimeämä ja toimii yhteistyössä Kainuun soten ja Kainuun kuntien kanssa.\nToiminnan lähtökohta tulee nuorisolaista\nLain mukaan nuorille tulee järjestää mahdollisuus osallistua paikallista ja alueellista nuorisotyötä ja -politiikkaa koskevien asioiden käsittelyyn. Lisäksi nuoria on kuultava heitä koskevissa asioissa. Yhtenä tapana toteuttaa tätä osallisuutta ovat olleet nuorten vaikuttajaryhmät, jotka toimivat keskenään hieman eri tavoin ja niitä myös saatetaan kutsua erilaisilla nimillä. Nuorisovaltuustot ovat poliittisesti sitoutumattomia nuorten vaikuttajaryhmiä, jotka toimivat omissa kunnissaan ajamassa paikallisten nuorten etuja. Suurimmassa osassa Suomen kunnista toimii nuorisovaltuusto tai jokin muu vastaava nuorten vaikuttajaryhmä. Lisätietoa aiheesta voit lukea esimerkiksi osoitteesta https://www.nuva.fi/.\nKainuu on asiassa edelläkävijä, sillä Kainuussa on jo toiminut kunnallisten vaikuttajaryhmien ohella vuosien 2008-2012 aikana maakunnallinen nuorisovaltuusto, MaNu. Silloinen MaNu sai alkunsa ja resurssinsa Kainuun maakunta –kuntayhtymän rahoittamasta Nuorten Kainuu –hankkeesta. Alueen nuorten asioiden ajamista jatkaa Kainuussa vuoden 2014 alusta aloittanut maakunnallinen nuorisovaltuusto. Nuorisovaltuusto on perustettu nuorten tekemän aloitteen pohjalta ja sen on nimennyt Kainuun maakuntahallitus.\nMaakunnallisen nuorisovaltuuston tehtävistä ei ole varsinaisia säännöksiä. Maakunnallisen nuorisovaltuuston on tarkoitus osallistua nuorisolain 8 §:n mukaisesti ”alueellista (~maakunnallista) nuorisotyötä ja –politiikkaa koskevien asioiden käsittelyyn”.\nMaakunnallisen nuorisovaltuuston toimintamuotoja ovat esimerkiksi maakunnallisen nuorisofoorumin järjestäminen vähintään kerran vuodessa, kummivaltuutettu- ja kansanedustajatapaamiset, maakuntavaltuuston kokouksiin osallistuminen sekä maakunnan tulevaisuuden suunnitteluun osallistuminen. Kokouksissaan MaNu noudattaa Kainuun hallintosääntöä soveltuvin osin.\nKainuun maakunnallisen nuorisovaltuuston jäsenet 1.9.2021-\nHyrynsalmi: varsinainen jäsen Suvi Seppänen, varajäsen Reetta Pylkäs\nKajaani: varsinainen jäsen Jonna Kyllönen, varajäsen Kiia-Maria Kuru\nKuhmo: varsinainen jäsen Anni Piirainen, varajäsen Hannele Polvinen\nPaltamo: varsinainen jäsen Leevi Kilpiäinen, varajäsen Arttu Korhonen\nRistijärvi: varsinainen jäsen Irene Piipponen, varajäsen Netta Hälinen\nSotkamo: varsinainen jäsen Juuso Korhonen, varajäsen Antti Heikkilä\nSuomussalmi: varsinainen jäsen Onni-Lenni Vasunta, varajäsen Tiia Keränen\nOppilaitosten nimeämät edustajat\nKainuun ammattiopiston oppilaskunta: varsinainen jäsen Henna Kärkkäinen, varajäsen Liinu Merjomaa\nKajaanin ammattikorkeakoulun opiskelijakunta: varsinainen jäsen Emma Hirsimäki., varajäsen Joonas Tanskanen\nAvoimen haun kautta nimetyt edustajat\nVarsinainen jäsen Fanni Karjalainen\nVarsinainen jäsen Anna Tervo\nVarsinainen jäsen Maire Heikkinen\nVarsinainen jäsen Venla Österberg\nEri tahot MaNun toiminnan tukena\nMaakunnallinen nuorisovaltuusto toimii yhteistyössä kolmen eri organisaatiomuodon kanssa, joilla kullakin on oma erityisalansa nuorisoon liittyvissä asioissa.\nKainuun maakunnallinen nuorisovaltuusto toimii Kainuun liiton alla. Kainuun liitto maksaa edustajien kokouspalkkiot, auttaa nuorisovaltuuston kokousjärjestelyissä, kokousasioiden valmistelussa sekä muussa valtuuston toiminnassa.\nYhteydenpidon ja kokemuksen vaihdon edistämiseksi ja nuorten rohkaisemiseksi vaikuttamistyöhön maakuntahallitus on nimennyt kustakin puolueryhmästä nuorisovaltuustolle oman kummivaltuutettunsa.\nKainuun kunnat (Hyrynsalmi, Kajaani, Kuhmo, Paltamo, Puolanka, Ristijärvi, Sotkamo ja Suomussalmi) tarjoavat oman tukensa MaNun toiminnalle kuntien nuva-ohjaajien työpanoksen kautta.\nMaakuntahallituksen nimeämät kummivaltuutetut:\nSilja Keränen (Vihr.)\nSari Kyllönen (VAS)\nMarjo Kangasharju (SDP)\nTuukka Karjalainen (PS)\nRiikka Huotari (Kok.)\nMari Korhonen (Kesk.)\nKummivaltuutetut pitävät säännöllisesti yhteyttä nuorisovaltuustoon ja mahdollisuuksien mukaan osallistuvat nuorisovaltuuston kokouksiin ja sen järjestämiin tapahtumiin.\nKainuun maakunnallisen nuorisovaltuuston toimintasääntö on hyväksytty maakuntahallituksessa 2.12.2019 ja on tullut voimaan 01.01.2020 alkaen.\nKainuun maakunnallisen nuorisovaltuuston toimintasääntö 2020\nAsiakirjassa määritellään käytännön tasolla seuraavat, MaNun toimintaan liittyvät asiat:\n1. Maakunnallisen nuorisovaltuuston tarkoitus, tavoitteet ja tehtävät\n2. Edustajien määrä ja valinta\n3. Toimikausi ja nuorisovaltuuston asettaminen\n4. Kokousten määrä, paikka ja aika\n6. Kokouspalkkiot ja matkakustannusten korvaukset\n8. Nuorisovaltuuston edustajien läsnäolo-, puhe- ja aloiteoikeudet\n9. Toimintamäärärahasta päättäminen\n11. Kokousasiakirjojen julkaisu\nYhteyshenkilömme MaNun asioissa\nSivu päivitetty: 30.03.2022


Järjestöjen tukena | Opintokeskukset r.y.\n1. Osaamisperusteinen koulutussuunnittelu\n2. Miten koulutukset validoidaan?\n4. Tunnuksien haku\n5. Pyydä suostumus opiskelijalta\n6. Suorituksen lisääminen koskeen\nErilaiset kansalaisjärjestöt (rekisteröidyt yhdistykset ja puolueet) ovat pohjoismaisen demokratian perusta. Suomessa on kansainvälisestikin mitattuna vahva yhdistys- ja vapaaehtoistoiminta.\nLähes kaikki valtakunnalliset kansalaisjärjestöt ovat jonkun opintokeskuksen jäseniä. Opintokeskukset järjestävät yhdessä järjestöjen kanssa koulutusta joustavasti eri puolilla Suomea siellä, missä opiskelijat ovat.\nJokaisen opintokeskuksen taustalla on sivistysjärjestö, jolla on jäsenjärjestöjä. Opintokeskuksilla on toisistaan eroavia kohderyhmiä:\nTiettyyn poliittiseen näkemykseen sitoutuneet yhdistykset\nAmmattiliitot ja -yhdistykset\nNuoriso- ja kulttuuriyhdistykset\nUseat erilaiset aktiivista kansalaisuutta edistävät järjestöt\nMiten mukaan opintokeskuksen jäseneksi?\nKullakin opintokeskuksella on omat säännöt ja käytännöt jäsenyyden hakemiseksi. Kannattaa tutustua eri opintokeskuksiinn ja miettiä mikä olisi omalle järjestölle / yhdistykselle sopivin opintokeskus. Tietoa opintokeskusten jäsenhakuprosesseista löydät opintokeskusten omilta nettisivuilta.\nOpintokeskusten tuki jäsenjärjestöille:\n1. Koulutuksen kehittämisen ja toteuttamisen tuki järjestöille\nOpintokeskukset tukevat pedagogisesti ja taloudellisesti järjestöjen koulutustoimintaa sekä toteuttavat itse koulutusta.\nOpintokeskusten oma koulutustoiminta on suunnattu pääasiassa jäsenjärjestöjen työntekijöille ja toimijoille: kouluttajille, kehittäjille, vapaaehtoisille ja yhdistysaktiiveille. Myös muiden järjestöjen toimijat voivat osallistua opintokeskusten avoimiin koulutuksiin tai tilata koulutusta.\n2. Järjestötoiminnan kehittämisen tuki\nJärjestöjen osaavat ja aktiiviset toimijat vahvistavat demokratiaa ja heidän tuottamansa vapaaehtoinen työ on merkittävä panos kansantaloudelle.Opintokeskukset auttavat järjestöjä kehittämään toimintaansa entistä osallistavammaksi, päämäärätietoisemmaksi ja vaikuttavammaksi.\nErilaisilla hankkeilla lisätään joustavasti tarvittavaa osaamista.\nKoulutus alkaa hyvin usein suunnittelupalaverilla, jossa opintokeskus tarjoaa apuaan ja pedagogista ammattitaitoaa (kuva Inka Ukkola)